title: Rakkomandazzjoni tal-Kummissjoni tat-18 ta' Ġunju 2019 dwar l-abbozz tal-Pjan Nazzjonali Integrat għall-Enerġija u l-Klima ta' Ċipru li jkopri l-perjodu 2021–2030

text:
               3.9.2019

               MT

               Il-Ġurnal Uffiċjali tal-Unjoni Ewropea

               C 297/48

      RAKKOMANDAZZJONI TAL-KUMMISSJONI
      tat-18 ta' Ġunju 2019
      dwar l-abbozz tal-Pjan Nazzjonali Integrat għall-Enerġija u l-Klima ta' Ċipru li jkopri l-perjodu 2021–2030
      (2019/C 297/13)
      IL-KUMMISSJONI EWROPEA,
      Wara li kkunsidrat ir-Regolament (UE) 2018/1999 tal-Parlament Ewropew u tal-Kunsill tal-11 ta' Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (1), u b'mod partikolari l-Artikolu 9(2) tiegħu,
      Billi:

                  (1)

                  Skont ir-Regolament (UE) 2018/1999, kull Stat Membru huwa meħtieġ jippreżenta lill-Kummissjoni abbozz tal-pjan nazzjonali integrat għall-enerġija u l-klima tiegħu li jkopri l-perjodu mill-2021 sal-2030 skont l-Artikolu 3(1) u l-Anness I ta' dak ir-Regolament. L-ewwel abbozzi tal-pjanijiet nazzjonali integrati għall-enerġija u l-klima kellhom jiġu ppreżentati sal-31 ta' Diċembru 2018.

                  (2)

                  Ċipru ppreżenta l-abbozz tal-pjan nazzjonali integrat għall-enerġija u l-klima tiegħu fid-29 ta' Jannar 2019. Il-preżentazzjoni ta' dan l-abbozz tal-pjan tirrappreżenta l-bażi u l-ewwel pass tal-proċess iterattiv bejn il-Kummissjoni u l-Istati Membri għall-finalizzazzjoni tal-pjanijiet nazzjonali integrati għall-enerġija u l-klima u l-implimentazzjoni sussegwenti tagħhom.

                  (3)

                  Skont ir-Regolament (UE) 2018/1999, il-Kummissjoni hija meħtieġa tivvaluta l-abbozzi tal-pjanijiet nazzjonali integrati għall-enerġija u l-klima. Il-Kummissjoni wettqet valutazzjoni komprensiva tal-abbozz tal-pjan nazzjonali għall-enerġija u l-klima ta' Ċipru, filwaqt li qieset l-elementi rilevanti tar-Regolament (UE) 2018/1999. Din il-valutazzjoni (2) hija ppubblikata flimkien ma' din ir-rakkomandazzjoni. Ir-rakkomandazzjonijiet li ġejjin huma bbażati fuq din il-valutazzjoni.

                  (4)

                  B'mod partikolari, ir-rakkomandazzjonijiet tal-Kummissjoni jistgħu jindirizzaw (i) il-livell ta' ambizzjoni tal-objettivi, tal-miri u tal-kontributi bil-ħsieb li jinkisbu b'mod kollettiv l-objettivi tal-Unjoni tal-Enerġija u, b'mod partikolari, il-miri tal-Unjoni għall-2030 għall-enerġija rinnovabbli u għall-effiċjenza fl-enerġija kif ukoll il-livell tal-interkonnettività tal-elettriku li l-Istat Membru qed jimmira li jlaħħaq sal-2030; (ii) il-politiki u l-miżuri b'rabta mal-objettivi fil-livell tal-Istati Membri u tal-Unjoni u politiki u miżuri oħrajn ta' rilevanza transfruntiera potenzjali; (iii) kwalunkwe politiki u miżuri addizzjonali li jistgħu jkunu meħtieġa fil-pjanijiet nazzjonali integrati għall-enerġija u l-klima; (iv) l-interazzjonijiet bejn il-politiki eżistenti u ppjanati u l-konsistenza tagħhom u l-miżuri inklużi fil-pjan nazzjonali integrat għall-enerġija u l-klima f'dimensjoni waħda u fost dimensjonijiet differenti tal-Unjoni tal-Enerġija.

                  (5)

                  Waqt li kienet qed tiżviluppa r-rakkomandazzjonijiet tagħha, il-Kummissjoni qieset, minn naħa, il-ħtieġa li jingħaddu flimkien ċerti kontributi ppjanati kkwantifikati tal-Istati Membri kollha sabiex tiġi vvalutata l-ambizzjoni fil-livell tal-Unjoni, u, min-naħa l-oħra, il-ħtieġa li jiġi pprovdut ħin xieraq għall-Istat Membru kkonċernat biex iqis ir-rakkomandazzjonijiet tal-Kummissjoni qabel ma jiffinalizza l-pjan nazzjonali tiegħu.

                  (6)

                  Ir-rakkomandazzjonijiet tal-Kummissjoni fir-rigward tal-ambizzjonijiet rinnovabbli tal-Istati Membri huma bbażati fuq formula stabbilita fl-Anness II tar-Regolament (UE) 2018/1999 li hija bbażata fuq kriterji oġġettivi.

                  (7)

                  Fir-rigward tal-effiċjenza fl-enerġija, ir-rakkomandazzjonijiet tal-Kummissjoni huma bbażati fuq il-valutazzjoni tal-livell ta' ambizzjoni nazzjonali ppreżentat fl-abbozz tal-pjan nazzjonali integrat għall-enerġija u l-klima, imqabbel mal-livell kollettiv tal-isforzi meħtieġa biex jintlaħqu l-miri tal-Unjoni, filwaqt li titqies l-informazzjoni pprovduta dwar iċ-ċirkustanzi nazzjonali speċifiċi, fejn ikun rilevanti. Il-kontributi nazzjonali finali fil-qasam tal-effiċjenza fl-enerġija jenħtieġ li jirriflettu l-potenzjal kosteffettiv għall-iffrankar tal-enerġija u li jiġu appoġġati bi strateġija soda ta' rinnovazzjoni tal-bini fit-tul u miżuri għall-implimentazzjoni tal-obbligu tal-iffrankar tal-enerġija li jirriżulta mill-Artikolu 7 tad-Direttiva 2012/27/UE tal-Parlament Ewropew u tal-Kunsill (3). Jenħtieġ li l-Istati Membri juru wkoll li jkunu qiesu kif xieraq il-prinċipju “l-Effiċjenza Enerġetika tiġi l-Ewwel”, billi b'mod partikolari jispjegaw kif l-effiċjenza fl-enerġija tikkontribwixxi għall-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju, għas-sigurtà tal-provvista tal-enerġija u għall-indirizzar tal-prekarjetà enerġetika.

                  (8)

                  Ir-Regolament dwar il-Governanza jeħtieġ li l-Istati Membri jipprovdu stampa ġenerali tal-investiment meħtieġ biex jintlaħqu l-objettivi, il-miri u l-kontributi stabbiliti fil-pjan nazzjonali integrat għall-enerġija u l-klima, kif ukoll valutazzjoni ġenerali dwar is-sorsi ta' dak l-investiment. Il-pjanijiet nazzjonali integrati għall-enerġija u l-klima jenħtieġ li jiżguraw it-trasparenza u l-prevedibbiltà tal-politiki u tal-miżuri nazzjonali sabiex tiġi żgurata ċ-ċertezza tal-investiment.

                  (9)

                  B'mod parallel, bħala parti miċ-ċiklu tas-Semestru Ewropew 2018-2019, il-Kummissjoni ffukat ħafna fuq il-ħtiġijiet ta' investiment tal-Istati Membri b'rabta mal-enerġija u mal-klima. Dan huwa rifless fir-Rapport tal-Pajjiż tal-2019 għal Ċipru (4) u fir-rakkomandazzjoni tal-Kummissjoni għal Rakkomandazzjoni tal-Kunsill lil Ċipru (5), bħala parti mill-proċess tas-Semestru Ewropew. Il-Kummissjoni qieset l-aktar sejbiet u rakkomandazzjonijiet reċenti tas-Semestru Ewropew fil-valutazzjoni tagħha tal-abbozzi tal-pjanijiet nazzjonali integrati għall-enerġija u l-klima. Ir-rakkomandazzjonijiet tal-Kummissjoni huma komplementari għall-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew. Jenħtieġ ukoll li l-Istati Membri jiżguraw li l-pjanijiet nazzjonali integrati għall-enerġija u l-klima jqisu l-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew.

                  (10)

                  Barra minn hekk, ir-Regolament dwar il-Governanza jeħtieġ li kull Stat Membru iqis kif xieraq kull rakkomandazzjoni mill-Kummissjoni għall-abbozz tal-pjan nazzjonali integrat għall-enerġija u l-klima tiegħu li jrid jiġi ppreżentat fil-31 ta' Diċembru 2019 u, jekk l-Istat Membru kkonċernat ma jindirizzax rakkomandazzjoni jew parti sostanzjali tagħha, dak l-Istat Membru jenħtieġ li jipprovdi r-raġunijiet tiegħu u jippubblikahom.

                  (11)

                  Fejn applikabbli, jenħtieġ li l-Istati Membri jirrapportaw l-istess data fil-pjanijiet nazzjonali integrati għall-enerġija u l-klima u fl-aġġornamenti fis-snin sussegwenti bħalma jirrapportaw lill-Eurostat jew lill-Aġenzija Ewropea għall-Ambjent. L-użu tal-istess sors, u meta tkun disponibbli, tal-istatistika Ewropea, huwa wkoll essenzjali għall-kalkolu tal-linja bażi għall-immudellar u għall-projezzjonijiet. L-użu tal-istatistika Ewropea jippermetti komparabbiltà aħjar tad-data u tal-projezzjonijiet użati fil-pjanijiet nazzjonali integrati għall-enerġija u l-klima.

                  (12)

                  L-elementi kollha tal-Anness I tar-Regolament (UE) 2018/1999 iridu jiġu inklużi fil-pjan nazzjonali integrat għall-enerġija u l-klima finali. F'dan il-kuntest, jenħtieġ li jiġu vvalutati l-impatti makroekonomiċi u, sa fejn ikun possibbli, l-impatti fuq is-saħħa, l-ambjent, l-impjieg u l-edukazzjoni, il-ħiliet u l-impatti soċjali tal-politiki u tal-miżuri ppjanati. Il-pubbliku u partijiet ikkonċernati oħra jridu jkunu involuti fit-tħejjija tal-pjan nazzjonali integrat għall-enerġija u l-klima finali. Dawn l-elementi u elementi oħrajn huma deskritti fid-dettall fid-dokument ta' ħidma tal-persunal ippubblikat flimkien ma' din ir-Rakkomandazzjoni (6).

                  (13)

                  Filwaqt li l-politiki u l-miżuri deskritti fl-abbozz tal-pjan jidher li huma fil-biċċa l-kbira koerenti bejn id-dimensjonijiet, jenħtieġ li Ċipru jiżviluppa aktar il-valutazzjoni tiegħu tal-interkonnessjonijiet bejn il-politiki u l-miżuri fil-pjan finali. Jenħtieġ li Ċipru jipprovdi wkoll aktar informazzjoni dwar is-sinerġiji bejn id-dimensjonijiet tad-dekarbonizzazzjoni, tas-sigurtà tal-enerġija u tas-suq intern kif ukoll il-prinċipju “l-Effiċjenza Enerġetika tiġi l-Ewwel”. L-analiżi tista' tinkludi stimi kwantitattivi u jenħtieġ ukoll li tkopri l-interazzjonijiet negattivi possibbli bejn il-miżuri u l-politiki u kif Ċipru għandu l-intenzjoni jindirizzahom. Valutazzjoni tal-interazzjonijiet tal-politiki u tal-impatti trażversali tista' wkoll tkun utli għall-politiki u għall-miżuri individwali jew għall-gruppi ta' politiki u ta' miżuri b'impatt mifrux fuq is-sistema tal-enerġija ta' Ċipru u lil hinn minnha. Dan jinkludi politiki relatati mal-implimentazzjoni sħiħa ta' suq tal-elettriku kompetittiv, l-introduzzjoni tal-gass naturali, jew l-interkonnessjoni tal-iskema tal-elettriku iżolata ta' Ċipru. L-objettivi fid-dimensjoni tar-riċerka, tal-innovazzjoni u tal-kompetittività jridu jappoġġaw l-isforzi ppjanati għad-dimensjonijiet l-oħra tal-Unjoni tal-Enerġija.

                  (14)

                  Il-pjan nazzjonali integrat għall-enerġija u l-klima finali jista' jkun kkomplementat b'miżuri aktar komprensivi biex jiġi sfruttat il-potenzjal tal-interazzjonijiet mal-ekonomija ċirkolari.

                  (15)

                  Ir-rakkomandazzjonijiet tal-Kummissjoni lil Ċipru huma appoġġati mill-valutazzjoni tal-abbozz tal-pjan nazzjonali integrat għall-enerġija u l-klima ta' Ċipru li huwa ppubblikat flimkien ma' din ir-Rakkomandazzjoni (7).

            B'DIN TIRRAKKOMANDA LIL ĊIPRU JIEĦU AZZJONI BIEX:

                  1.

                  Jikkjarifika kif jippjana jilħaq il-mira tiegħu tal-gassijiet serra għall-2030 għas-setturi barra mill-iskema tal-UE għall-iskambju ta' kwoti tal-emissjonijiet ta' -24 % meta mqabbel mal-2005 billi jqis politiki kosteffiċjenti ulterjuri fil-perjodu 2021-30, u l-użu maħsub tal-flessibbiltajiet bejn il-qsim tal-isforz u s-setturi tal-użu tal-art, tat-tibdil fl-użu tal-art u tal-forestrija. Tista' tingħata kunsiderazzjoni partikolari lit-trasport.

                  2.

                  Iżid b'mod sinifikanti l-livell ta' ambizzjoni għall-2030 għal sehem ta' enerġija rinnovabbli ta' mill-inqas 23 % bħala l-kontribut ta' Ċipru għall-mira tal-Unjoni tal-2030 għall-enerġija rinnovabbli, kif indikat mill-formula fl-Anness II tar-Regolament (UE) 2018/1999 u wara li jitqiesu kif xieraq iċ-ċirkostanzi rilevanti u l-limiti nazzjonali. Jinkludi trajettorja indikattiva fil-pjan nazzjonali integrat għall-enerġija u l-klima finali li tilħaq il-punti ta' referenza kollha skont l-Artikolu 4(a)(2) tar-Regolament (UE) 2018/1999 skont dak is-sehem, fid-dawl tal-ħtieġa li jiżdied il-livell tal-isforzi għall-ilħuq ta' din il-mira b'mod kollettiv. Jippreżenta politiki u miżuri ddettaljati u kkwantifikati li huma konformi mal-obbligi stabbiliti fid-Direttiva (UE) 2018/2001 tal-Parlament Ewropew u tal-Kunsill (8), u jippermetti li dan il-kontribut jinkiseb fil-ħin u b'mod kosteffettiv. Iżid il-livell ta' ambizzjoni fis-settur tat-tisħin u tat-tkessiħ u fis-settur tat-trasport sabiex jilħaq il-mira indikattiva inkluża fl-Artikolu 23 tad-Direttiva (UE) 2018/2001 u l-mira tat-trasport fl-Artikolu 25 tad-Direttiva (UE) 2018/2001. Jipprovdi aktar dettalji u miżuri dwar l-oqfsa ta' abilitazzjoni għall-awtokonsum u għall-komunitajiet tal-enerġija rinnovabbli, f'konformità mal-Artikoli 21 u 22 tad-Direttiva (UE) 2018/2001.

                  3.

                  Iżid b'mod sostanzjali l-ambizzjoni tiegħu lejn it-tnaqqis tal-konsum finali u dak primarju tal-enerġija fl-2030 fid-dawl tal-ħtieġa li jiżdied il-livell tal-isforzi biex tintlaħaq il-mira tal-effiċjenza fl-enerġija tal-Unjoni tal-2030. Ilesti l-projezzjonijiet u x-xenarji sabiex tkun tista' ssir valutazzjoni tal-impatti mistennija tal-politiki, tal-miżuri u tal-programmi ppjanati ġodda dwar il-konsum primarju u dak finali tal-enerġija għal kull settur mill-inqas sal-2040, inkluż għas-sena 2030, filwaqt li jinkludi trajettorja indikattiva mill-2021 'il quddiem. Isaħħaħ il-fokus fuq l-effiċjenza fl-enerġija fis-settur tat-trasport billi jżid l-ambitu tal-miżuri relatati ma' dan is-settur speċifiku, filwaqt li jqis li dan is-settur se jirrappreżenta nofs l-enerġija kkonsmata fil-pajjiż fl-2030.

                  4.

                  Jiddefinixxi objettivi u miri li jħarsu 'l quddiem fir-rigward tal-integrazzjoni tas-swieq, b'mod partikolari miżuri għas-settur tal-gass, fid-dawl tal-pjanijiet għall-kisba tal-provvista ta' gass naturali fit-territorju tiegħu fil-futur qrib. Jippreżenta s-sitwazzjoni attwali fir-rigward tal-organizzazzjoni tas-swieq tal-elettriku b'mod ċar u konsistenti mal-miri u mal-objettivi deskritti fid-dimensjoni tas-suq intern.

                  5.

                  Jelabora aktar dwar l-objettivi nazzjonali u l-miri ta' finanzjament fir-riċerka, fl-innovazzjoni u fil-kompetittività, speċifikament relatati mal-Unjoni tal-Enerġija, li jridu jinkisbu minn issa sal-2030, sabiex ikunu miżurabbli faċilment u jkunu adattati biex jappoġġaw l-implimentazzjoni tal-miri fid-dimensjonijiet l-oħra tal-pjan nazzjonali integrat għall-enerġija u l-klima. Jappoġġa t-tali objettivi b'politiki u miżuri speċifiċi u xierqa, inkluż dawk li jridu jiġu żviluppati b'kooperazzjoni ma' Stati Membri oħra, bħal pereżempju l-Pjan Strateġiku Ewropew għat-Teknoloġija tal-Enerġija.

                  6.

                  Jintensifika l-arranġament ta' kooperazzjoni reġjonali eżistenti tiegħu mal-ġara tiegħu l-Greċja kif ukoll ma' Stati Membri oħra, inkluż fid-dimensjoni tas-suq intern, tas-sigurtà tal-enerġija u tar-riċerka, l-innovazzjoni u l-kompetittività. Possibbilment fil-kuntest tal-inizjattiva “Enerġija Nadifa għall-gżejjer tal-UE”, isaħħaħ il-kooperazzjoni mal-Istati Membri u mar-reġjuni insulari li qed jiffaċċjaw sfidi u opportunitajiet simili relatati mal-ġeografija, mal-klima u mal-infrastruttura fit-tranżizzjoni tal-enerġija tagħhom.

                  7.

                  Jinkludi taqsima komprensiva li tidentifika l-ħtiġijiet ta' investiment kollha mqassma f'dimensjonijiet u subdimensjonijiet, flimkien ma' deskrizzjoni ċara tal-metodoloġija użata għall-istima u s-sorsi nazzjonali, reġjonali u tal-Unjoni probabbli għall-finanzjament tagħhom.

                  8.

                  Jelenka s-sussidji tal-enerġija kollha, inkluż b'mod partikolari s-sussidji tal-karburanti fossili, u l-azzjonijiet imwettqa kif ukoll il-pjanijiet biex dawn is-sussidji jibdew jiġu eliminati ftit ftit.

                  9.

                  Jikkomplementa l-analiżi tal-interazzjonijiet bil-politika dwar il-kwalità tal-arja u l-emissjonijiet fl-arja, filwaqt li jippreżenta u jikkwantifika l-impatti fuq it-tniġġis tal-arja għax-xenarji varji, jipprovdi informazzjoni ta' appoġġ, u jikkunsidra s-sinerġiji u l-effetti ta' kompromess.

                  10.

                  Jintegra aħjar l-aspetti ta' tranżizzjoni ġusta u ekwa, b'mod partikolari billi jipprovdi aktar dettalji dwar l-impatti soċjali, l-impatti fuq l-impjieg u fuq il-ħiliet tal-objettivi, tal-politiki u tal-miżuri ppjanati. Jiżviluppa aktar l-approċċ biex jindirizza l-kwistjonijiet tal-prekarjetà enerġetika, inkluż billi jżid kunsiderazzjonijiet ta' kif il-politiki u l-miżuri proposti fid-dimensjonijiet kollha huma mistennija li jkollhom impatt fuq il-livell tal-prekarjetà enerġetika kif meħtieġ mir-Regolament (UE) 2018/1999.

         Magħmul fi Brussell, it-18 ta' Ġunju 2019.

               Għall-Kummissjoni

            Miguel ARIAS CAÑETE

               Membru tal-Kummissjoni

         (1)  ĠU L 328, 21.12.2018, p. 1.

         (2)  SWD(2019) 223.

         (3)  Id-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (ĠU L 315, 14.11.2012, p. 1).

         (4)  SWD (2019) 1012 final.

         (5)  COM (2019) 513 final tal-5 ta' Ġunju 2019.

         (6)  SWD(2019) 223.

         (7)  SWD(2019) 223.

         (8)  Id-Direttiva (UE) 2018/2001 tal-Parlament Ewropew u tal-Kunsill tal-11 ta' Diċembru 2018 dwar il-promozzjoni tal-użu tal-enerġija minn sorsi rinnovabbli (ĠU L 328, 21.12.2018, p. 82).


title: Rakkomandazzjoni tal-Kummissjoni tat-18 ta' Ġunju 2019 dwar l-abbozz tal-Pjan Nazzjonali Integrat għall-Enerġija u l-Klima tal-Latvja li jkopri l-perjodu 2021–2030

text:
               3.9.2019

               MT

               Il-Ġurnal Uffiċjali tal-Unjoni Ewropea

               C 297/52

      RAKKOMANDAZZJONI TAL-KUMMISSJONI
      tat-18 ta' Ġunju 2019
      dwar l-abbozz tal-Pjan Nazzjonali Integrat għall-Enerġija u l-Klima tal-Latvja li jkopri l-perjodu 2021–2030
      (2019/C 297/14)
      IL-KUMMISSJONI EWROPEA,
      Wara li kkunsidrat ir-Regolament (UE) 2018/1999 tal-Parlament Ewropew u tal-Kunsill tal-11 ta' Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (1), u b'mod partikolari l-Artikolu 9(2) tiegħu,
      Billi:

                  (1)

                  Skont ir-Regolament (UE) 2018/1999, kull Stat Membru huwa meħtieġ jippreżenta lill-Kummissjoni abbozz tal-pjan nazzjonali integrat għall-enerġija u l-klima tiegħu li jkopri l-perjodu mill-2021 sal-2030 skont l-Artikolu 3(1) u l-Anness I ta' dak ir-Regolament. L-ewwel abbozzi tal-pjanijiet nazzjonali integrati għall-enerġija u l-klima kellhom jiġu ppreżentati sal-31 ta' Diċembru 2018.

                  (2)

                  Il-Latvja ppreżentat l-abbozz tal-pjan nazzjonali integrat għall-enerġija u l-klima tagħha fit-28 ta' Diċembru 2018. Il-preżentazzjoni ta' dan l-abbozz tal-pjan tirrappreżenta l-bażi u l-ewwel pass tal-proċess iterattiv bejn il-Kummissjoni u l-Istati Membri għall-finalizzazzjoni tal-pjanijiet nazzjonali integrati għall-enerġija u l-klima u l-implimentazzjoni sussegwenti tagħhom.

                  (3)

                  Skont ir-Regolament (UE) 2018/1999, il-Kummissjoni hija meħtieġa tivvaluta l-abbozzi tal-pjanijiet nazzjonali integrati għall-enerġija u l-klima. Il-Kummissjoni wettqet valutazzjoni komprensiva tal-abbozz tal-pjan nazzjonali integrat għall-enerġija u l-klima tal-Latvja, filwaqt li qieset l-elementi rilevanti tar-Regolament (UE) 2018/1999. Din il-valutazzjoni (2) hija ppubblikata flimkien ma' din ir-rakkomandazzjoni. Ir-rakkomandazzjonijiet li ġejjin huma bbażati fuq dik il-valutazzjoni.

                  (4)

                  B'mod partikolari, ir-rakkomandazzjonijiet tal-Kummissjoni jistgħu jindirizzaw (i) il-livell ta' ambizzjoni tal-objettivi, tal-miri u tal-kontributi bil-ħsieb li jinkisbu b'mod kollettiv l-objettivi tal-Unjoni tal-Enerġija u, b'mod partikolari, il-miri tal-Unjoni għall-2030 għall-enerġija rinnovabbli u għall-effiċjenza fl-enerġija kif ukoll il-livell tal-interkonnettività tal-elettriku li l-Istat Membru qed jimmira li jlaħħaq sal-2030; (ii) il-politiki u l-miżuri b'rabta mal-objettivi fil-livell tal-Istati Membri u tal-Unjoni u politiki u miżuri oħrajn ta' rilevanza transfruntiera potenzjali; (iii) kwalunkwe politiki u miżuri addizzjonali li jistgħu jkunu meħtieġa fil-pjanijiet nazzjonali integrati għall-enerġija u l-klima; (iv) l-interazzjonijiet bejn il-politiki eżistenti u ppjanati u l-konsistenza tagħhom u l-miżuri inklużi fil-pjan nazzjonali integrat għall-enerġija u l-klima f'dimensjoni waħda u fost dimensjonijiet differenti tal-Unjoni tal-Enerġija.

                  (5)

                  Waqt li kienet qed tiżviluppa r-rakkomandazzjonijiet tagħha, il-Kummissjoni qieset, minn naħa, il-ħtieġa li jingħaddu flimkien ċerti kontributi ppjanati kkwantifikati tal-Istati Membri kollha sabiex tiġi vvalutata l-ambizzjoni fil-livell tal-Unjoni, u, min-naħa l-oħra, il-ħtieġa li jiġi pprovdut ħin xieraq għall-Istat Membru kkonċernat biex iqis ir-rakkomandazzjonijiet tal-Kummissjoni qabel ma jiffinalizza l-pjan nazzjonali integrat għall-enerġija u l-klima tiegħu.

                  (6)

                  Ir-rakkomandazzjonijiet tal-Kummissjoni fir-rigward tal-ambizzjonijiet rinnovabbli tal-Istati Membri huma bbażati fuq formula stabbilita fl-Anness II tar-Regolament (UE) 2018/1999 li hija bbażata fuq kriterji oġġettivi.

                  (7)

                  Fir-rigward tal-effiċjenza fl-enerġija, ir-rakkomandazzjonijiet tal-Kummissjoni huma bbażati fuq il-valutazzjoni tal-livell ta' ambizzjoni nazzjonali ppreżentat fl-abbozz tal-pjan nazzjonali integrat għall-enerġija u l-klima, imqabbel mal-livell kollettiv tal-isforzi meħtieġa biex jintlaħqu l-miri tal-Unjoni, filwaqt li titqies l-informazzjoni pprovduta dwar iċ-ċirkustanzi nazzjonali speċifiċi, fejn ikun rilevanti. Il-kontributi nazzjonali finali fil-qasam tal-effiċjenza fl-enerġija jenħtieġ li jirriflettu l-potenzjal kosteffettiv għall-iffrankar tal-enerġija u li jiġu appoġġati bi strateġija soda ta' rinnovazzjoni tal-bini fit-tul u miżuri għall-implimentazzjoni tal-obbligu tal-iffrankar tal-enerġija li jirriżulta mill-Artikolu 7 tad-Direttiva 2012/27/UE tal-Parlament Ewropew u tal-Kunsill (3). Jenħtieġ li l-Istati Membri juru wkoll li jkunu qiesu kif xieraq il-prinċipju “l-Effiċjenza Enerġetika tiġi l-Ewwel”, billi b'mod partikolari jispjegaw kif l-effiċjenza fl-enerġija tikkontribwixxi għall-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju, għas-sigurtà tal-provvista tal-enerġija u għall-indirizzar tal-prekarjetà enerġetika.

                  (8)

                  Ir-Regolament dwar il-Governanza jeħtieġ li l-Istati Membri jipprovdu stampa ġenerali tal-investiment meħtieġ biex jintlaħqu l-objettivi, il-miri u l-kontributi stabbiliti fil-pjan nazzjonali integrat għall-enerġija u l-klima, kif ukoll valutazzjoni ġenerali dwar is-sorsi ta' dak l-investiment. Il-pjanijiet nazzjonali integrati għall-enerġija u l-klima jenħtieġ li jiżguraw it-trasparenza u l-prevedibbiltà tal-politiki u tal-miżuri nazzjonali sabiex tiġi żgurata ċ-ċertezza tal-investiment.

                  (9)

                  B'mod parallel, bħala parti miċ-ċiklu tas-Semestru Ewropew 2018-2019, il-Kummissjoni ffukat ħafna fuq il-ħtiġijiet ta' investiment tal-Istati Membri b'rabta mal-enerġija u mal-klima. Dan huwa rifless fir-Rapport tal-Pajjiż tal-2019 għal-Latvja (4) u fir-rakkomandazzjoni tal-Kummissjoni għal Rakkomandazzjoni tal-Kunsill lil-Latvja (5), bħala parti mill-proċess tas-Semestru Ewropew. Il-Kummissjoni qieset l-aktar sejbiet u rakkomandazzjonijiet reċenti tas-Semestru Ewropew fil-valutazzjoni tagħha tal-abbozzi tal-pjanijiet nazzjonali integrati għall-enerġija u l-klima. Ir-rakkomandazzjonijiet tal-Kummissjoni huma komplementari għall-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew. Jenħtieġ ukoll li l-Istati Membri jiżguraw li l-pjanijiet nazzjonali integrati għall-enerġija u l-klima jqisu l-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew.

                  (10)

                  Barra minn hekk, ir-Regolament dwar il-Governanza jeħtieġ li kull Stat Membru iqis kif xieraq kull rakkomandazzjoni mill-Kummissjoni għall-abbozz tal-pjan nazzjonali integrat għall-enerġija u l-klima tiegħu li jrid jiġi ppreżentat fil-31 ta' Diċembru 2019 u, jekk l-Istat Membru kkonċernat ma jindirizzax rakkomandazzjoni jew parti sostanzjali tagħha, dak l-Istat Membru jenħtieġ li jipprovdi r-raġunijiet tiegħu u jippubblikahom.

                  (11)

                  Fejn applikabbli, jenħtieġ li l-Istati Membri jirrapportaw l-istess data fil-pjanijiet nazzjonali integrati għall-enerġija u l-klima u fl-aġġornamenti fis-snin sussegwenti bħalma jirrapportaw lill-Eurostat jew lill-Aġenzija Ewropea għall-Ambjent. L-użu tal-istess sors, u meta tkun disponibbli, tal-istatistika Ewropea, huwa wkoll essenzjali għall-kalkolu tal-linja bażi għall-immudellar u għall-projezzjonijiet. L-użu tal-istatistika Ewropea jippermetti komparabbiltà aħjar tad-data u tal-projezzjonijiet użati fil-pjanijiet nazzjonali integrati għall-enerġija u l-klima.

                  (12)

                  L-elementi kollha tal-Anness I tar-Regolament (UE) 2018/1999 iridu jiġu inklużi fil-pjan nazzjonali integrat għall-enerġija u l-klima finali. F'dan il-kuntest, jenħtieġ li jiġu vvalutati l-impatti makroekonomiċi u, sa fejn ikun possibbli, l-impatti fuq is-saħħa, l-ambjent, l-impjieg u l-edukazzjoni, il-ħiliet u l-impatti soċjali tal-politiki u tal-miżuri ppjanati. Il-pubbliku u partijiet ikkonċernati oħra jridu jkunu involuti fit-tħejjija tal-pjan nazzjonali integrat għall-enerġija u l-klima finali. Dawn l-elementi u elementi oħrajn huma deskritti fid-dettall fid-dokument ta' ħidma tal-persunal ippubblikat flimkien ma' din ir-Rakkomandazzjoni (6).

                  (13)

                  Fil-pjan nazzjonali integrat għall-enerġija u l-klima finali jenħtieġ li l-Latvja tqis l-interkonnessjonijiet tal-politiki, b'mod partikolari s-sinerġiji bejn id-dimensjonijiet tad-dekarbonizzazzjoni, tas-sigurtà tal-enerġija u tas-suq intern mal-prinċipju “l-Effiċjenza Enerġetika tiġi l-Ewwel”, billi tispjega kif l-effiċjenza fl-enerġija tikkontribwixxi għal 1) l-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju, 2) is-sigurtà tal-provvista tal-enerġija u 3) il-prekarjetà enerġetika. Interkonnessjoni oħra li trid tiġi indirizzata hija l-użu tal-bijomassa għall-iskopijiet ta' enerġija u l-impatt fuq l-emissjonijiet u l-assorbimenti kontabbilizzati mill-użu tal-art, it-tibdil fl-użu tal-art u l-forestrija. B'mod simili, l-objettivi fid-dimensjoni tar-riċerka, tal-innovazzjoni u tal-kompetittività jridu jappoġġaw l-isforzi ppjanati għad-dimensjonijiet l-oħra tal-Unjoni tal-Enerġija. L-impatti tat-tibdil fil-klima fuq is-settur tal-enerġija jistgħu jiġu indirizzati wkoll.

                  (14)

                  Il-pjan nazzjonali integrat għall-enerġija u l-klima finali jista' jibbenefika mill-preżentazzjoni ta' analiżi komprensiva dwar fejn jinsab bħalissa s-settur tat-teknoloġiji b'livell baxx ta' emissjonijiet ta' karbonju fis-suq globali, filwaqt li jiġu enfasizzati l-oqsma ta' qawwiet kompetittivi u sfidi potenzjali u jiġu indikati objettivi miżurabbli għall-ġejjieni u l-politiki u l-miżuri biex dawn jinkisbu, u jsiru konnessjonijiet xierqa mal-politika tal-intrapriżi u tal-industrija. Jista' jibbenefika wkoll minn interazzjoni aħjar mal-ekonomija ċirkolari, filwaqt li jiġi enfasizzat il-potenzjal tiegħu għat-tnaqqis tal-emissjonijiet tal-gassijiet serra.

                  (15)

                  Ir-rakkomandazzjonijiet tal-Kummissjoni lil-Latvja huma appoġġati mill-valutazzjoni tal-abbozz tal-pjan nazzjonali integrat għall-enerġija u l-klima tal-Latvja li huwa ppubblikat flimkien ma' din ir-Rakkomandazzjoni (7).

            B'DIN TIRRAKKOMANDA LIL-LATVJA TIEĦU AZZJONI BIEX:

                  1.

                  Tiżviluppa aktar l-istrateġija għall-kisba tal-mira tagħha tal-gassijiet serra għall-2030 għas-setturi li mhumiex koperti mill-iskema tal-UE għall-iskambju ta' kwoti tal-emissjonijiet ta' -6 % meta mqabbel mal-2005. Dan jinkludi d-definizzjoni ulterjuri tal-passi neċessarji għall-implimentazzjoni tal-politiki deskritti u l-analiżi tar-rwol tas-settur tal-użu tal-art, it-tibdil fl-użu tal-art u l-forestrija abbażi tar-regoli dwar il-kontabbiltà skont ir-Regolament (UE) 2018/841 tal-Parlament Ewropew u tal-Kunsill (8).

                  2.

                  Iżżid b'mod sinifikanti l-livell ta' ambizzjoni għall-2030 għal sehem ta' enerġija rinnovabbli ta' mill-inqas 50 % bħala l-kontribut tal-Latvja għall-mira tal-Unjoni tal-2030 għall-enerġija rinnovabbli, kif indikat mill-formula fl-Anness II tar-Regolament (UE) 2018/1999. Tinkludi trajettorja indikattiva fil-pjan nazzjonali integrat għall-enerġija u l-klima finali li tilħaq il-punti ta' referenza kollha skont l-Artikolu 4(a)(2) tar-Regolament (UE) 2018/1999 f'konformità ma' dak is-sehem, fid-dawl tal-ħtieġa li jiżdied il-livell tal-isforzi biex din il-mira tintlaħaq b'mod kollettiv. Tipproponi politiki u miżuri ddettaljati u kkwantifikati li huma konformi mal-obbligi stabbiliti fid-Direttiva (UE) 2018/2001 tal-Parlament Ewropew u tal-Kunsill (9), u tippermetti li dan il-kontribut jinkiseb fil-ħin u b'mod kosteffettiv. Tiżgura li l-mira tal-enerġija rinnovabbli għall-2020 stabbilita fl-Anness I tad-Direttiva 2009/28/KE tal-Parlament Ewropew u tal-Kunsill (10) tiġi ssodisfata bis-sħiħ u tinżamm bħala linja bażi mill-2021 'il quddiem u tispjega kif għandha l-intenzjoni tissodisfa u żżomm sehem bħal dan tal-linja bażi. Tipproponi miżuri dettaljati sabiex tilħaq il-mira indikattiva fis-settur tat-tisħin u tat-tkessiħ inkluża fl-Artikolu 23 tad-Direttiva (UE) 2018/2001 u l-mira tat-trasport fl-Artikolu 25 tad-Direttiva (UE) 2018/2001. Tipprovdi aktar dettalji dwar l-oqfsa ta' abilitazzjoni għall-awtokonsum rinnovabbli u għall-komunitajiet tal-enerġija rinnovabbli flimkien ma' miżuri, f'konformità mal-Artikoli 21 u 22 tad-Direttiva (UE) 2018/2001.

                  3.

                  Iżżid il-livell ta' ambizzjoni, speċjalment lejn it-tnaqqis tal-konsum tal-enerġija primarja, u tappoġġah b'politiki u miżuri li jwasslu għal aktar iffrankar enerġetiku sabiex tintlaħaq il-mira tal-Unjoni tal-effiċjenza fl-enerġija għall-2030. Tipprovdi deskrizzjoni aktar dettaljata tal-politiki ppjanati, b'mod partikolari fis-settur tal-bini u tat-trasport kif ukoll stimi konkreti tal-iffrankar enerġetiku tal-miżuri politiċi eżistenti u ppjanati sal-2030 u l-iskedi ta' żmien għall-investimenti assoċjati.

                  4.

                  Tispeċifika l-miżuri li jappoġġaw l-objettivi tas-sigurtà tal-enerġija dwar id-diversifikazzjoni u t-tnaqqis tad-dipendenza enerġetika, inkluż il-miżuri li jiżguraw il-flessibbiltà, inkluż valutazzjoni ta' kif il-politiki u l-miżuri proposti jiżguraw il-ksib tal-mira għat-tnaqqis tad-dipendenza enerġetika. Tqis il-kuntest reġjonali meta tkun qed tivvaluta l-adegwatezza tar-riżorsi fis-settur tal-elettriku.

                  5.

                  Tiddefinixxi objettivi u miri li jħarsu 'l quddiem fir-rigward tal-integrazzjoni tas-swieq, b'mod partikolari miżuri għall-iżvilupp ta' swieq tal-operaturi u tal-konsumaturi aktar kompetittivi.

                  6.

                  Tikkjarifika l-objettivi nazzjonali u l-miri ta' finanzjament fir-riċerka, fl-innovazzjoni u fil-kompetittività, speċifikament relatati mal-Unjoni tal-Enerġija, li jridu jinkisbu bejn l-2020 u l-2030, sabiex ikunu miżurabbli faċilment u jkunu adattati biex jappoġġaw l-implimentazzjoni tal-miri fid-dimensjonijiet l-oħra tal-pjan nazzjonali integrat għall-enerġija u l-klima. Tappoġġa t-tali objettivi b'politiki u miżuri speċifiċi u xierqa, inkluż dawk li jridu jiġu żviluppati b'kooperazzjoni ma' Stati Membri oħra, bħal pereżempju l-Pjan Strateġiku għat-Teknoloġija tal-Enerġija.

                  7.

                  Tintensifika l-arranġamenti ta' kooperazzjoni reġjonali tajbin bejn il-pajjiżi Baltiċi (l-Estonja, il-Latvja u l-Litwanja); testendihom għal żoni ġodda u twessa' l-ilħuq ġeografiku sabiex tinkludi l-pajjiżi Nordiċi (id-Danimarka, il-Finlandja, l-Iżlanda, in-Norveġja u l-Iżvezja). Jenħtieġ li l-fokus tal-iskambji reġjonali jkun fuq is-suq intern tal-enerġija u l-oqsma tas-sigurtà tal-enerġija, fid-dawl tat-tibdil fis-sistemi tal-elettriku biex jakkomodaw ishma ogħla ta' elettriku rinnovabbli, li se jżid l-importazzjoni/l-esportazzjoni tal-elettriku u jsaħħaħ il-ħtieġa għall-flessibbiltà tas-sistema, kif ukoll id-dekarbonizzazzjoni tas-settur tat-trasport u l-kooperazzjoni reġjonali fir-riċerka.

                  8.

                  Telenka s-sussidji tal-enerġija kollha, inkluż b'mod partikolari għall-karburanti fossili, u l-azzjonijiet imwettqa kif ukoll il-pjanijiet biex dawn is-sussidji jibdew jiġu eliminati ftit ftit.

                  9.

                  Tikkomplementa l-analiżi tal-interazzjonijiet bil-politika dwar il-kwalità tal-arja u l-emissjonijiet fl-arja, filwaqt li tippreżenta l-impatti fuq it-tniġġis tal-arja għax-xenarji varji, tipprovdi informazzjoni ta' appoġġ, u tikkunsidra s-sinerġiji u l-effetti ta' kompromess.

                  10.

                  Tintegra aħjar l-aspetti ta' tranżizzjoni ġusta u ekwa, b'mod partikolari billi tipprovdi aktar dettalji dwar l-impatti soċjali, l-impatti fuq l-impjieg u fuq il-ħiliet tal-objettivi, tal-politiki u tal-miżuri ppjanati. Tinkludi valutazzjoni tas-sitwazzjoni fir-rigward tal-prekarjetà enerġetika, u miri għat-tnaqqis u/jew għal-limitazzjoni tal-prekarjetà enerġetika flimkien ma' politiki u miżuri kif meħtieġ mir-Regolament (UE) 2018/1999.

         Magħmul fi Brussell, it-18 ta' Ġunju 2019.

               Għall-Kummissjoni

            Miguel ARIAS CAÑETE

               Membru tal-Kummissjoni

         (1)  ĠU L 328, 21.12.2018, p. 1.

         (2)  SWD(2019) 265.

         (3)  Id-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (ĠU L 315, 14.11.2012, p. 1).

         (4)  SWD (2019) 1013 final.

         (5)  COM (2019) 514 final tal-5 ta' Ġunju 2019.

         (6)  SWD(2019) 265.

         (7)  SWD(2019) 265.

         (8)  Ir-Regolament (UE) 2018/841 tal-Parlament Ewropew u tal-Kunsill tat-30 ta' Mejju 2018 dwar l-inklużjoni tal-emissjonijiet u l-assorbimenti ta' gassijiet serra minn użu tal-art, tibdil fl-użu tal-art u l-forestrija fil-qafas ta' politika għall-klima u l-enerġija għall-2030, u li jemenda r-Regolament (UE) Nru 525/2013 u d-Deċiżjoni Nru 529/2013/UE (ĠU L 156, 19.6.2018, p. 1)

         (9)  Id-Direttiva (UE) 2018/2001 tal-Parlament Ewropew u tal-Kunsill tal-11 ta' Diċembru 2018 dwar il-promozzjoni tal-użu tal-enerġija minn sorsi rinnovabbli (ĠU L 328, 21.12.2018, p. 82).

         (10)  Id-Direttiva 2009/28/KE tal-Parlament Ewropew u tal-Kunsill tat-23 ta' April 2009 dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE (ĠU L 140, 5.6.2009, p. 16).


title: Rakkomandazzjoni tal-Kummissjoni tat-18 ta' Ġunju 2019 dwar l-abbozz tal-Pjan Nazzjonali Integrat għall-Enerġija u l-Klima tal-Lussemburgu li jkopri l-perjodu 2021–2030

text:
               3.9.2019

               MT

               Il-Ġurnal Uffiċjali tal-Unjoni Ewropea

               C 297/60

      RAKKOMANDAZZJONI TAL-KUMMISSJONI
      tat-18 ta' Ġunju 2019
      dwar l-abbozz tal-Pjan Nazzjonali Integrat għall-Enerġija u l-Klima tal-Lussemburgu li jkopri l-perjodu 2021–2030
      (2019/C 297/16)
      IL-KUMMISSJONI EWROPEA,
      Wara li kkunsidrat ir-Regolament (UE) 2018/1999 tal-Parlament Ewropew u tal-Kunsill tal-11 ta' Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (1), u b'mod partikolari l-Artikolu 9(2) tiegħu,
      Billi:

                  (1)

                  Skont ir-Regolament (UE) 2018/1999, kull Stat Membru huwa meħtieġ jippreżenta lill-Kummissjoni abbozz tal-pjan nazzjonali integrat għall-enerġija u l-klima tiegħu li jkopri l-perjodu mill-2021 sal-2030 skont l-Artikolu 3(1) u l-Anness I ta' dak ir-Regolament. L-ewwel abbozzi tal-pjanijiet nazzjonali integrati għall-enerġija u l-klima kellhom jiġu ppreżentati sal-31 ta' Diċembru 2018.

                  (2)

                  Il-Lussemburgu ppreżenta l-abbozz tal-pjan nazzjonali integrat għall-enerġija u l-klima tiegħu fit-18 ta' Frar 2019. Il-preżentazzjoni ta' dan l-abbozz tal-pjan tirrappreżenta l-bażi u l-ewwel pass tal-proċess iterattiv bejn il-Kummissjoni u l-Istati Membri għall-finalizzazzjoni tal-pjanijiet nazzjonali integrati għall-enerġija u l-klima u l-implimentazzjoni sussegwenti tagħhom.

                  (3)

                  Skont ir-Regolament (UE) 2018/1999, il-Kummissjoni hija meħtieġa tivvaluta l-abbozzi tal-pjanijiet nazzjonali integrati għall-enerġija u l-klima. Il-Kummissjoni wettqet valutazzjoni komprensiva tal-abbozz tal-pjan nazzjonali integrat għall-enerġija u l-klima tal-Lussemburgu, filwaqt li qieset l-elementi rilevanti tar-Regolament (UE) 2018/1999. Din il-valutazzjoni (2) hija ppubblikata flimkien ma' din ir-rakkomandazzjoni. Ir-rakkomandazzjonijiet li ġejjin huma bbażati fuq dik il-valutazzjoni.

                  (4)

                  B'mod partikolari, ir-rakkomandazzjonijiet tal-Kummissjoni jistgħu jindirizzaw (i) il-livell ta' ambizzjoni tal-objettivi, tal-miri u tal-kontributi bil-ħsieb li jinkisbu b'mod kollettiv l-objettivi tal-Unjoni tal-Enerġija u, b'mod partikolari, il-miri tal-Unjoni għall-2030 għall-enerġija rinnovabbli u għall-effiċjenza fl-enerġija kif ukoll il-livell tal-interkonnettività tal-elettriku li l-Istat Membru qed jimmira li jlaħħaq sal-2030; (ii) il-politiki u l-miżuri b'rabta mal-objettivi fil-livell tal-Istati Membri u tal-Unjoni u politiki u miżuri oħrajn ta' rilevanza transfruntiera potenzjali; (iii) kwalunkwe politiki u miżuri addizzjonali li jistgħu jkunu meħtieġa fil-pjanijiet nazzjonali integrati għall-enerġija u l-klima; (iv) l-interazzjonijiet bejn il-politiki eżistenti u ppjanati u l-konsistenza tagħhom u l-miżuri inklużi fil-pjan nazzjonali integrat għall-enerġija u l-klima f'dimensjoni waħda u fost dimensjonijiet differenti tal-Unjoni tal-Enerġija.

                  (5)

                  Waqt li kienet qed tiżviluppa r-rakkomandazzjonijiet tagħha, il-Kummissjoni qieset, minn naħa, il-ħtieġa li jingħaddu flimkien ċerti kontributi ppjanati kkwantifikati tal-Istati Membri kollha sabiex tiġi vvalutata l-ambizzjoni fil-livell tal-Unjoni, u, min-naħa l-oħra, il-ħtieġa li jiġi pprovdut ħin xieraq għall-Istat Membru kkonċernat biex iqis ir-rakkomandazzjonijiet tal-Kummissjoni qabel ma jiffinalizza l-pjan nazzjonali integrat għall-enerġija u l-klima tiegħu.

                  (6)

                  Ir-rakkomandazzjonijiet tal-Kummissjoni fir-rigward tal-ambizzjonijiet rinnovabbli tal-Istati Membri huma bbażati fuq formula stabbilita fl-Anness II tar-Regolament (UE) 2018/1999 li hija bbażata fuq kriterji oġġettivi.

                  (7)

                  Fir-rigward tal-effiċjenza fl-enerġija, ir-rakkomandazzjonijiet tal-Kummissjoni huma bbażati fuq il-valutazzjoni tal-livell ta' ambizzjoni nazzjonali ppreżentat fl-abbozz tal-pjan nazzjonali integrat għall-enerġija u l-klima, imqabbel mal-livell kollettiv tal-isforzi meħtieġa biex jintlaħqu l-miri tal-Unjoni, filwaqt li titqies l-informazzjoni pprovduta dwar iċ-ċirkustanzi nazzjonali speċifiċi, fejn ikun rilevanti. Il-kontributi nazzjonali finali fil-qasam tal-effiċjenza fl-enerġija jenħtieġ li jirriflettu l-potenzjal kosteffettiv għall-iffrankar tal-enerġija u li jiġu appoġġati bi strateġija soda ta' rinnovazzjoni tal-bini fit-tul u miżuri għall-implimentazzjoni tal-obbligu tal-iffrankar tal-enerġija li jirriżulta mill-Artikolu 7 tad-Direttiva 2012/27/UE tal-Parlament Ewropew u tal-Kunsill (3). Jenħtieġ li l-Istati Membri juru wkoll li jkunu qiesu kif xieraq il-prinċipju “l-Effiċjenza Enerġetika tiġi l-Ewwel”, billi b'mod partikolari jispjegaw kif l-effiċjenza fl-enerġija tikkontribwixxi għall-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju, għas-sigurtà tal-provvista tal-enerġija u għall-indirizzar tal-prekarjetà enerġetika.

                  (8)

                  Ir-Regolament dwar il-Governanza jeħtieġ li l-Istati Membri jipprovdu stampa ġenerali tal-investiment meħtieġ biex jintlaħqu l-objettivi, il-miri u l-kontributi stabbiliti fil-pjan nazzjonali integrat għall-enerġija u l-klima, kif ukoll valutazzjoni ġenerali dwar is-sorsi ta' dak l-investiment. Il-pjanijiet nazzjonali integrati għall-enerġija u l-klima jenħtieġ li jiżguraw it-trasparenza u l-prevedibbiltà tal-politiki u tal-miżuri nazzjonali sabiex tiġi żgurata ċ-ċertezza tal-investiment.

                  (9)

                  B'mod parallel, bħala parti miċ-ċiklu tas-Semestru Ewropew 2018-2019, il-Kummissjoni ffukat ħafna fuq il-ħtiġijiet ta' investiment tal-Istati Membri b'rabta mal-enerġija u mal-klima. Dan huwa rifless fir-Rapport tal-Pajjiż tal-2019 għal-Lussemburgu (4) u fir-rakkomandazzjoni tal-Kummissjoni għal Rakkomandazzjoni tal-Kunsill lil-Lussemburgu (5), bħala parti mill-proċess tas-Semestru Ewropew. Il-Kummissjoni qieset l-aktar sejbiet u rakkomandazzjonijiet reċenti tas-Semestru Ewropew fil-valutazzjoni tagħha tal-abbozzi tal-pjanijiet nazzjonali integrati għall-enerġija u l-klima. Ir-rakkomandazzjonijiet tal-Kummissjoni huma komplementari għall-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew. Jenħtieġ ukoll li l-Istati Membri jiżguraw li l-pjanijiet nazzjonali integrati għall-enerġija u l-klima jqisu l-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew.

                  (10)

                  Barra minn hekk, ir-Regolament dwar il-Governanza jeħtieġ li kull Stat Membru iqis kif xieraq kull rakkomandazzjoni mill-Kummissjoni għall-abbozz tal-pjan nazzjonali integrat għall-enerġija u l-klima tiegħu li jrid jiġi ppreżentat fil-31 ta' Diċembru 2019 u, jekk l-Istat Membru kkonċernat ma jindirizzax rakkomandazzjoni jew parti sostanzjali tagħha, dak l-Istat Membru jenħtieġ li jipprovdi r-raġunijiet tiegħu u jippubblikahom.

                  (11)

                  Fejn applikabbli, jenħtieġ li l-Istati Membri jirrapportaw l-istess data fil-pjanijiet nazzjonali integrati għall-enerġija u l-klima u fl-aġġornamenti fis-snin sussegwenti bħalma jirrapportaw lill-Eurostat jew lill-Aġenzija Ewropea għall-Ambjent. L-użu tal-istess sors, u meta tkun disponibbli, tal-istatistika Ewropea, huwa wkoll essenzjali għall-kalkolu tal-linja bażi għall-immudellar u għall-projezzjonijiet. L-użu tal-istatistika Ewropea jippermetti komparabbiltà aħjar tad-data u tal-projezzjonijiet użati fil-pjanijiet nazzjonali integrati għall-enerġija u l-klima.

                  (12)

                  L-elementi kollha tal-Anness I tar-Regolament (UE) 2018/1999 iridu jiġu inklużi fil-pjan nazzjonali integrat għall-enerġija u l-klima finali. F'dan il-kuntest, jenħtieġ li jiġu vvalutati l-impatti makroekonomiċi u, sa fejn ikun possibbli, l-impatti fuq is-saħħa, l-ambjent, l-impjieg u l-edukazzjoni, il-ħiliet u l-impatti soċjali tal-politiki u tal-miżuri ppjanati. Il-pubbliku u partijiet ikkonċernati oħra jridu jkunu involuti fit-tħejjija tal-pjan nazzjonali integrat għall-enerġija u l-klima finali. Dawn l-elementi u elementi oħrajn huma deskritti fid-dettall fid-dokument ta' ħidma tal-persunal ippubblikat flimkien ma' din ir-Rakkomandazzjoni (6).

                  (13)

                  Hemm bżonn li l-pjan finali jipprovdi deskrizzjoni ċara tal-politiki u tal-miżuri addizzjonali ppjanati, flimkien ma' valutazzjoni tal-impatt kif ukoll valutazzjoni tal-interazzjonijiet bejn id-dimensjonijiet differenti tal-Unjoni tal-Enerġija, li fil-biċċa l-kbira huma nieqsa fl-abbozz tal-pjan. Il-pjan finali jista' jibbenefika jekk iħares aktar 'il quddiem, filwaqt li jqis l-isfidi speċifiċi għal-Lussemburgu, b'mod partikolari minħabba d-dipendenza qawwija tiegħu fuq il-provvista tal-enerġija mill-pajjiżi ġirien. Jistħoqqlu wkoll attenzjoni speċifika għall-iżvilupp ta' miżuri nazzjonali dwar il-flessibbiltà, bħal pereżempju r-rispons fin-naħa tad-domanda u l-ħżin.

                  (14)

                  Il-pjan nazzjonali integrat għall-enerġija u l-klima finali jista' jibbenefika jekk tiġi żviluppata l-informazzjoni ppreżentata dwar il-miżuri reċenti u attwali u dwar it-tendenzi għall-kompetittività makroekonomika sabiex tkopri b'mod speċifiku fejn jinsab bħalissa s-settur tat-teknoloġiji b'livell baxx ta' emissjonijiet ta' karbonju fis-suq globali, filwaqt li jiġu enfasizzati l-qawwiet kompetittivi u l-isfidi potenzjali u jiġu indikati objettivi miżurabbli għall-ġejjieni u l-politiki u l-miżuri biex dawn jinkisbu, u jsiru konnessjonijiet xierqa mal-politika tal-intrapriżi u tal-industrija. Jista' jibbenefika wkoll minn interazzjoni aħjar mal-ekonomija ċirkolari, filwaqt li jiġi enfasizzat il-potenzjal tiegħu għat-tnaqqis tal-emissjonijiet tal-gassijiet serra.

                  (15)

                  Ir-rakkomandazzjonijiet tal-Kummissjoni lil-Lussemburgu huma appoġġati mill-valutazzjoni tal-abbozz tal-pjan nazzjonali integrat għall-enerġija u l-klima tal-Lussemburgu li huwa ppubblikat flimkien ma' din ir-Rakkomandazzjoni (7).

            B'DIN TIRRAKKOMANDA LIL-LUSSEMBURGU JIEĦU AZZJONI BIEX:

                  1.

                  Jikkomplementa l-informazzjoni dwar il-politiki u l-miżuri ppjanati għat-tnaqqis ambizzjuż maħsub tal-emissjonijiet tal-gassijiet serra fis-setturi mhux koperti mill-iskema tal-UE għall-iskambju ta' kwoti tal-emissjonijiet u l-kisba tal-impenn skont ir-Regolament (UE) 2018/841 tal-Parlament Ewropew u tal-Kunsill (8), li l-emissjonijiet tal-użu tal-art, it-tibdil fl-użu tal-art u l-forestrija (LULUCF) ma jaqbżux l-assorbimenti. Jipprovdi aktar dettalji dwar il-kamp ta' applikazzjoni, l-iskeda ta' żmien, l-impatti possibbli tagħhom u kwalunkwe użu maħsub tal-flessibbiltajiet bejn is-setturi tal-qsim tal-isforz u tal-LULUCF kontabbilizzati u tal-iskambju ta' kwoti tal-emissjonijiet.

                  2.

                  Jirfed il-livell ta' ambizzjoni apprezzat tas-sehem ta' enerġija rinnovabbli tal-Lussemburgu ta' 23-25 % għall-2030 bħala l-kontribut għall-mira tal-Unjoni għall-2030 għall-enerġija rinnovabbli permezz ta' politiki u miżuri dettaljati u kwantifikati li huma konformi mal-obbligi stabbiliti fid-Direttiva (UE) 2018/2001 tal-Parlament Ewropew u tal-Kunsill (9), b'mod li jippermetti kisba fil-ħin u kosteffettiva ta' dan il-kontribut. Jinkludi trajettorja indikattiva li tilħaq il-punti ta' referenza kollha skont l-Artikolu 4(a)(2) tar-Regolament (UE) 2018/1999. Jiżgura li l-mira tal-enerġija rinnovabbli għall-2020 stabbilita fl-Anness I tad-Direttiva 2009/28/KE tal-Parlament Ewropew u tal-Kunsill (10) tiġi ssodisfata bis-sħiħ u tinżamm bħala linja bażi mill-2021 'il quddiem u jispjega kif sehem bħal dan tal-linja bażi se jiġi ssodisfat u kif se jinżamm. Jipproponi miżuri dettaljati sabiex jilħaq il-mira tat-trasport u tal-penetrazzjoni tal-elettrifikazzjoni deskritta fl-abbozz tal-pjan nazzjonali integrat għall-enerġija u l-klima, f'konformità mal-Artikolu 25 tad-Direttiva (UE) 2018/2001. Jipprovdi aktar dettalji dwar is-simplifikazzjoni tal-proċeduri amministrattivi u dwar l-oqfsa ta' abilitazzjoni għall-awtokonsum rinnovabbli u għall-komunitajiet tal-enerġija rinnovabbli, f'konformità mal-Artikoli 21 u 22 tad-Direttiva (UE) 2018/2001.

                  3.

                  Jiddefinixxi l-kontribut tiegħu bħala valur speċifiku għall-konsum ta' enerġija primarja u finali u jippreżenta b'mod ċar l-iffrankar mistenni u valutazzjoni tal-impatt aktar dettaljata tal-politiki u tal-miżuri proposti.

                  4.

                  Jikkjarifika l-objettivi nazzjonali u l-miri ta' finanzjament fir-riċerka, fl-innovazzjoni u fil-kompetittività, speċifikament relatati mal-Unjoni tal-Enerġija, li jridu jinkisbu bejn l-2020 u l-2030, sabiex ikunu miżurabbli faċilment u jkunu adattati biex jappoġġaw l-implimentazzjoni tal-miri fid-dimensjonijiet l-oħra tal-pjan nazzjonali integrat għall-enerġija u l-klima. Jappoġġa t-tali objettivi b'politiki u miżuri speċifiċi u xierqa, inkluż dawk li jridu jiġu żviluppati b'kooperazzjoni ma' Stati Membri oħra, bħal pereżempju l-Pjan Strateġiku għat-Teknoloġija tal-Enerġija.

                  5.

                  Jintensifika l-arranġamenti ta' kooperazzjoni reġjonali eċċellenti fi ħdan il-Forum tal-Enerġija Pentalaterali abbażi tad-dikjarazzjoni politika tal-4 ta' Marzu 2019 sabiex jestendi din il-kooperazzjoni reġjonali biex tibda tinkludi b'mod speċifiku l-iżvilupp u l-monitoraġġ tal-pjanijiet nazzjonali għall-enerġija u l-klima b'mod partikolari fir-rigward tal-kwistjonijiet rilevanti għall-kooperazzjoni transfruntiera. Iqis b'mod speċifiku l-isforzi għad-dekarbonizzazzjoni tat-trasport minn perspettiva reġjonali.

                  6.

                  Jipprovdi valutazzjoni komprensiva tal-ħtiġijiet ġenerali ta' investiment sabiex jinkisbu l-objettivi, kif ukoll informazzjoni dwar is-sorsi finanzjarji li jridu jiġu mobilizzati għall-implimentazzjoni tal-politiki u tal-miżuri eżistenti u ppjanati.

                  7.

                  Jelenka s-sussidji tal-enerġija kollha, inkluż b'mod partikolari għall-karburanti fossili, u l-azzjonijiet imwettqa kif ukoll il-pjanijiet biex dawn is-sussidji jibdew jiġu eliminati ftit ftit.

                  8.

                  Jikkomplementa l-analiżi tal-interazzjonijiet mal-politika dwar il-kwalità tal-arja u l-emissjonijiet fl-arja, filwaqt li jinkludi l-informazzjoni meħtieġa dwar l-emissjonijiet projettati ta' sustanzi li jniġġsu fl-arja fil-politiki u l-miżuri ppjanati u jsaħħaħ l-analiżijiet kwantitattivi.

                  9.

                  Jintegra aħjar l-aspetti ta' tranżizzjoni ġusta u ekwa, b'mod partikolari billi jipprovdi aktar dettalji dwar l-impatti soċjali, l-impatti fuq l-impjieg u fuq il-ħiliet tal-objettivi, tal-politiki u tal-miżuri ppjanati. Jiżviluppa aktar l-approċċ għall-indirizzar tal-kwistjonijiet tal-prekarjetà enerġetika, inkluż billi jispeċifika l-valutazzjoni kif meħtieġ mir-Regolament (UE) 2018/1999.

         Magħmul fi Brussell, it-18 ta' Ġunju 2019.

               Għall-Kummissjoni

            Miguel ARIAS CAÑETE

               Membru tal-Kummissjoni

         (1)  ĠU L 328, 21.12.2018, p. 1.

         (2)  SWD(2019) 266.

         (3)  Id-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (ĠU L 315, 14.11.2012, p. 1).

         (4)  SWD (2019) 1015 final.

         (5)  COM (2019) 516 final tal-5 ta' Ġunju 2019.

         (6)  SWD(2019) 266.

         (7)  SWD(2019) 266.

         (8)  Ir-Regolament (UE) 2018/841 tal-Parlament Ewropew u tal-Kunsill tat-30 ta' Mejju 2018 dwar l-inklużjoni tal-emissjonijiet u l-assorbimenti ta' gassijiet serra minn użu tal-art, tibdil fl-użu tal-art u l-forestrija fil-qafas ta' politika għall-klima u l-enerġija għall-2030, u li jemenda r-Regolament (UE) Nru 525/2013 u d-Deċiżjoni Nru 529/2013/UE (ĠU L 156, 19.6.2018, p. 1)

         (9)  Id-Direttiva (UE) 2018/2001 tal-Parlament Ewropew u tal-Kunsill tal-11 ta' Diċembru 2018 dwar il-promozzjoni tal-użu tal-enerġija minn sorsi rinnovabbli (ĠU L 328, 21.12.2018, p. 82).

         (10)  Id-Direttiva 2009/28/KE tal-Parlament Ewropew u tal-Kunsill tat-23 ta' April 2009 dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE (ĠU L 140, 5.6.2009, p. 16).


title: Rakkomandazzjoni tal-Kummissjoni tat-18 ta' Ġunju 2019 dwar l-abbozz tal-Pjan Nazzjonali Integrat għall-Enerġija u l-Klima ta' Malta li jkopri l-perjodu 2021–2030

text:
               3.9.2019

               MT

               Il-Ġurnal Uffiċjali tal-Unjoni Ewropea

               C 297/68

      RAKKOMANDAZZJONI TAL-KUMMISSJONI
      tat-18 ta' Ġunju 2019
      dwar l-abbozz tal-Pjan Nazzjonali Integrat għall-Enerġija u l-Klima ta' Malta li jkopri l-perjodu 2021–2030
      (2019/C 297/18)
      IL-KUMMISSJONI EWROPEA,
      Wara li kkunsidrat ir-Regolament (UE) 2018/1999 tal-Parlament Ewropew u tal-Kunsill tal-11 ta' Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (1), u b'mod partikolari l-Artikolu 9(2) tiegħu,
      Billi:

                  (1)

                  Skont ir-Regolament (UE) 2018/1999, kull Stat Membru huwa meħtieġ jippreżenta lill-Kummissjoni abbozz tal-pjan nazzjonali integrat għall-enerġija u l-klima tiegħu li jkopri l-perjodu mill-2021 sal-2030 skont l-Artikolu 3(1) u l-Anness I ta' dak ir-Regolament. L-ewwel abbozzi tal-pjanijiet nazzjonali integrati għall-enerġija u l-klima kellhom jiġu ppreżentati sal-31 ta' Diċembru 2018.

                  (2)

                  Malta ppreżentat l-abbozz tal-pjan nazzjonali integrat għall-enerġija u l-klima tagħha fil-21 ta' Diċembru 2018. Il-preżentazzjoni ta' dan il pjan tirrappreżenta l-bażi u l-ewwel pass tal-proċess iterattiv bejn il-Kummissjoni u l-Istati Membri għall-finalizzazzjoni tal-pjanijiet nazzjonali integrati għall-enerġija u l-klima u l-implimentazzjoni sussegwenti tagħhom.

                  (3)

                  Skont ir-Regolament (UE) 2018/1999, il-Kummissjoni hija meħtieġa tivvaluta l-abbozzi tal-pjanijiet nazzjonali integrati għall-enerġija u l-klima. Il-Kummissjoni wettqet valutazzjoni komprensiva tal-abbozz tal-pjan nazzjonali integrat għall-enerġija u l-klima ta' Malta, filwaqt li qieset l-elementi rilevanti tar-Regolament (UE) 2018/1999. Din il-valutazzjoni (2) hija ppubblikata flimkien ma' din ir-rakkomandazzjoni. Ir-rakkomandazzjonijiet li ġejjin huma bbażati fuq dik il-valutazzjoni.

                  (4)

                  B'mod partikolari, ir-rakkomandazzjonijiet tal-Kummissjoni jistgħu jindirizzaw (i) il-livell ta' ambizzjoni tal-objettivi, tal-miri u tal-kontributi bil-ħsieb li jinkisbu b'mod kollettiv l-objettivi tal-Unjoni tal-Enerġija u, b'mod partikolari, il-miri tal-Unjoni għall-2030 għall-enerġija rinnovabbli u għall-effiċjenza fl-enerġija kif ukoll il-livell tal-interkonnessjoni tal-elettriku li l-Istat Membru qed jimmira li jlaħħaq sal-2030; (ii) il-politiki u l-miżuri b'rabta mal-objettivi fil-livell tal-Istati Membri u tal-Unjoni u politiki u miżuri oħrajn ta' rilevanza transfruntiera potenzjali; (iii) kwalunkwe politiki u miżuri addizzjonali li jistgħu jkunu meħtieġa fil-pjanijiet nazzjonali integrati għall-enerġija u l-klima; (iv) l-interazzjonijiet bejn il-politiki eżistenti u ppjanati u l-konsistenza tagħhom u l-miżuri inklużi fil-pjan nazzjonali integrat għall-enerġija u l-klima f'dimensjoni waħda u fost dimensjonijiet differenti tal-Unjoni tal-Enerġija.

                  (5)

                  Waqt li kienet qed tiżviluppa r-rakkomandazzjonijiet tagħha, il-Kummissjoni qieset, minn naħa, il-ħtieġa li jingħaddu flimkien ċerti kontributi ppjanati kkwantifikati tal-Istati Membri kollha sabiex tiġi vvalutata l-ambizzjoni fil-livell tal-Unjoni, u, min-naħa l-oħra, il-ħtieġa li jiġi pprovdut ħin xieraq għall-Istat Membru kkonċernat biex iqis ir-rakkomandazzjonijiet tal-Kummissjoni qabel ma jiffinalizza l-pjan nazzjonali integrat għall-enerġija u l-klima tiegħu.

                  (6)

                  Ir-rakkomandazzjonijiet tal-Kummissjoni fir-rigward tal-ambizzjonijiet rinnovabbli tal-Istati Membri huma bbażati fuq formula stabbilita fl-Anness II tar-Regolament (UE) 2018/1999 li hija bbażata fuq kriterji oġġettivi.

                  (7)

                  Fir-rigward tal-effiċjenza fl-enerġija, ir-rakkomandazzjonijiet tal-Kummissjoni huma bbażati fuq il-valutazzjoni tal-livell ta' ambizzjoni nazzjonali ppreżentat fl-abbozz tal-pjan nazzjonali integrat għall-enerġija u l-klima, imqabbel mal-livell kollettiv tal-isforzi meħtieġa biex jintlaħqu l-miri tal-Unjoni, filwaqt li titqies l-informazzjoni pprovduta dwar iċ-ċirkustanzi nazzjonali speċifiċi, fejn ikun rilevanti. Il-kontributi nazzjonali finali fil-qasam tal-effiċjenza fl-enerġija jenħtieġ li jirriflettu l-potenzjal kosteffettiv għall-iffrankar tal-enerġija u li jiġu appoġġati bi strateġija soda ta' rinnovazzjoni tal-bini fit-tul u miżuri għall-implimentazzjoni tal-obbligu tal-iffrankar tal-enerġija li jirriżulta mill-Artikolu 7 tad-Direttiva 2012/27/UE tal-Parlament Ewropew u tal-Kunsill (3). Jenħtieġ li l-Istati Membri juru wkoll li jkunu qiesu kif xieraq il-prinċipju “l-Effiċjenza Enerġetika tiġi l-Ewwel”, billi b'mod partikolari jispjegaw kif l-effiċjenza fl-enerġija tikkontribwixxi għall-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju, sigurtà tal-provvista tal-enerġija u għall-indirizzar tal-prekarjetà enerġetika.

                  (8)

                  Ir-Regolament dwar il-Governanza jeħtieġ li l-Istati Membri jipprovdu stampa ġenerali tal-investiment meħtieġ biex jintlaħqu l-objettivi, il-miri u l-kontributi stabbiliti fil-pjan nazzjonali integrat għall-enerġija u l-klima, kif ukoll valutazzjoni ġenerali dwar is-sorsi ta' dak l-investiment. Il-pjanijiet nazzjonali integrati għall-enerġija u l-klima jenħtieġ li jiżguraw it-trasparenza u l-prevedibbiltà tal-politiki u tal-miżuri nazzjonali sabiex tiġi żgurata ċ-ċertezza tal-investiment.

                  (9)

                  B'mod parallel, bħala parti miċ-ċiklu tas-Semestru Ewropew 2018-2019, il-Kummissjoni ffukat ħafna fuq il-ħtiġijiet ta' investiment tal-Istati Membri b'rabta mal-enerġija u mal-klima. Dan huwa rifless fir-Rapport tal-Pajjiż tal-2019 għal Malta (4) u fir-rakkomandazzjoni tal-Kummissjoni għal Rakkomandazzjoni tal-Kunsill għal Malta (5), bħala parti mill-proċess tas-Semestru Ewropew. Il-Kummissjoni qieset l-aktar sejbiet u rakkomandazzjonijiet reċenti tas-Semestru Ewropew fil-valutazzjoni tagħha tal-abbozzi tal-pjanijiet nazzjonali integrati għall-enerġija u l-klima. Ir-rakkomandazzjonijiet tal-Kummissjoni huma komplementari għall-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew. Jenħtieġ ukoll li l-Istati Membri jiżguraw li l-pjanijiet nazzjonali integrati għall-enerġija u l-klima jqisu l-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew.

                  (10)

                  Barra minn hekk, ir-Regolament dwar il-Governanza jeħtieġ li kull Stat Membru iqis kif xieraq kull rakkomandazzjoni mill-Kummissjoni għall-abbozz tal-pjan nazzjonali integrat għall-enerġija u l-klima tiegħu li jrid jiġi ppreżentat fil-31 ta' Diċembru 2019 u, jekk l-Istat Membru kkonċernat ma jindirizzax rakkomandazzjoni jew parti sostanzjali tagħha, dak l-Istat Membru jenħtieġ li jipprovdi r-raġunijiet tiegħu u jippubblikahom.

                  (11)

                  Fejn applikabbli, jenħtieġ li l-Istati Membri jirrapportaw l-istess data fil-pjanijiet nazzjonali integrati għall-enerġija u l-klima u fl-aġġornamenti fis-snin sussegwenti bħalma jirrapportaw lill-Eurostat jew lill-Aġenzija Ewropea għall-Ambjent. L-użu tal-istess sors, u meta tkun disponibbli, tal-istatistika Ewropea, huwa wkoll essenzjali għall-kalkolu tal-linja bażi għall-immudellar u għall-projezzjonijiet. L-użu tal-istatistika Ewropea jippermetti komparabbiltà aħjar tad-data u tal-projezzjonijiet użati fil-pjanijiet nazzjonali integrati għall-enerġija u l-klima.

                  (12)

                  L-elementi kollha tal-Anness I tar-Regolament (UE) 2018/1999 iridu jiġu inklużi fil-pjan nazzjonali integrat għall-enerġija u l-klima finali. F'dan il-kuntest, jenħtieġ li jiġu vvalutati l-impatti makroekonomiċi u, sa fejn ikun possibbli, l-impatti fuq is-saħħa, l-ambjent, l-impjieg u l-edukazzjoni, il-ħiliet u l-impatti soċjali tal-politiki u tal-miżuri ppjanati. Il-pubbliku u partijiet ikkonċernati oħra jridu jkunu involuti fit-tħejjija tal-pjan nazzjonali integrat għall-enerġija u l-klima finali. Dawn l-elementi u elementi oħrajn huma deskritti fid-dettall fid-dokument ta' ħidma tal-persunal ippubblikat flimkien ma' din ir-Rakkomandazzjoni (6).

                  (13)

                  Fil-pjan finali, jenħtieġ li Malta tibni fuq l-interkonnessjonijiet pożittivi bejn il-politiki u l-miżuri ppjanati indikati fl-abbozz tal-pjan, u teżamina l-interkonnessjonijiet tal-politika li huma aktar ta' sfida, b'mod partikolari bejn id-dimensjonijiet tad-dekarbonizzazzjoni, tas-sigurtà tal-enerġija u tas-suq intern mal-prinċipju “l-Effiċjenza Enerġetika tiġi l-Ewwel”. L-objettivi fid-dimensjoni tar-riċerka, tal-innovazzjoni u tal-kompetittività jridu jappoġġaw l-isforzi ppjanati għad-dimensjonijiet l-oħra tal-Unjoni tal-Enerġija. Malta se teħtieġ ukoll tistabbilixxi objettivi ta' politika aktar konkreti, miżurabbli u relatati maż-żmien għall-ħames dimensjonijiet kollha.

                  (14)

                  Il-pjan nazzjonali integrat għall-enerġija u l-klima finali jista' jkun kkomplementat b'miżuri aktar komprensivi biex jiġi sfruttat il-potenzjal tal-interazzjonijiet mal-ekonomija ċirkolari.

                  (15)

                  Ir-rakkomandazzjonijiet tal-Kummissjoni għal Malta huma appoġġati mill-valutazzjoni tal-abbozz tal-pjan nazzjonali integrat għall-enerġija u l-klima ta' Malta li huwa ppubblikat flimkien ma' din ir-Rakkomandazzjoni (7).

            B'DIN TIRRAKKOMANDA LIL MALTA TIEĦU AZZJONI BIEX:

                  1.

                  Tippjana miżuri domestiċi addizzjonali, b'mod partikolari fis-setturi tal-bini u tat-trasport u tikkwantifika l-impatti mistennijin tagħhom, sabiex tnaqqas id-diskrepanza sinifikanti għall-mira tagħha tal-gassijiet serra tal-2030 ta' -19 % meta mqabbla mal-2005 għas-setturi li mhumiex koperti mill-iskema tal-UE għan-negozjar ta' emissjonijiet. Għal raġunijiet ta' kosteffettività, jistgħu jkunu ġustifikati xi trasferimenti tal-allokazzjoni annwali tal-emissjonijiet minn Stati Membri oħra, kif previst fir-Regolament (UE) 2018/842 tal-Parlament Ewropew u tal-Kunsill (8).

                  2.

                  Iżżid b'mod sinifikanti l-livell ta' ambizzjoni għall-2030 għal sehem ta' enerġija rinnovabbli ta' mill-inqas 21 % bħala l-kontribut ta' Malta għall-mira tal-Unjoni tal-2030 għall-enerġija rinnovabbli, kif indikat mill-formula fl-Anness II tar-Regolament (UE) 2018/1999 u wara li jitqiesu kif xieraq iċ-ċirkostanzi rilevanti u l-limiti nazzjonali. Tinkludi trajettorja indikattiva fil-pjan nazzjonali integrat għall-enerġija u l-klima finali li tilħaq il-punti ta' referenza kollha skont l-Artikolu 4(a)(2) tar-Regolament (UE) 2018/1999 f'konformità ma' dak is-sehem, fid-dawl tal-ħtieġa li jiżdied il-livell tal-isforzi biex din il-mira tintlaħaq b'mod kollettiv. Tippreżenta politiki u miżuri ddettaljati u kkwantifikati li huma konformi mal-obbligi stabbiliti fid-Direttiva 2018/2001 tal-Parlament Ewropew u tal-Kunsill (9), sabiex tippermetti li dan il-kontribut jinkiseb fil-ħin u b'mod kosteffettiv. Iżżid il-livell ta' ambizzjoni fis-settur tat-tisħin u tat-tkessiħ sabiex tilħaq il-mira indikattiva inkluża fl-Artikolu 23 tad-Direttiva (UE) 2018/2001. Tipprovdi miżuri aktar dettaljati sabiex tilħaq il-mira tat-trasport fl-Artikolu 25 tad-Direttiva (UE) 2018/2001. Tipprovdi aktar dettalji dwar l-oqfsa ta' abilitazzjoni għall-awtokonsum rinnovabbli u għall-komunitajiet tal-enerġija rinnovabbli, f'konformità mal-Artikoli 21 u 22 tad-Direttiva (UE) 2018/2001.

                  3.

                  Iżżid b'mod sostanzjali l-ambizzjoni lejn it-tnaqqis tal-konsum tal-enerġija finali u primarja fl-2030 fid-dawl tal-ħtieġa li jiżdied il-livell tal-isforzi biex tintlaħaq il-mira tal-effiċjenza fl-enerġija tal-Unjoni tal-2030. Tipproponi politiki u miżuri aktar ambizzjużi li jirriżultaw f'aktar iffrankar tal-enerġija sal-2030. Huma meħtieġa miżuri tal-effiċjenza fl-enerġija addizzjonali konkreti speċifiċi għas-setturi tal-bini u tat-trasport sabiex tintlaħaq il-mira li trid tiġi proposta għall-perjodu 2021-2030.

                  4.

                  Tispeċifika l-miżuri li jappoġġaw l-objettivi tas-sigurtà tal-enerġija dwar id-diversifikazzjoni u t-tnaqqis tad-dipendenza enerġetika, inkluż il-miżuri li jiżguraw il-flessibbiltà u possibbilment ir-rwol akbar tar-rispons tad-domanda fis-settur tal-elettriku.

                  5.

                  Telabora aktar l-objettivi nazzjonali u l-miri ta' finanzjament fir-riċerka, fl-innovazzjoni u fil-kompetittività, speċifikament relatati mal-Unjoni tal-Enerġija, li jridu jinkisbu minn issa sal-2030, sabiex ikunu miżurabbli faċilment u jkunu adattati biex jappoġġaw l-implimentazzjoni tal-miri fid-dimensjonijiet l-oħra tal-pjan nazzjonali integrat għall-enerġija u l-klima. Tappoġġa t-tali objettivi b'politiki u miżuri speċifiċi u xierqa, inkluż dawk li jridu jiġu żviluppati b'kooperazzjoni ma' Stati Membri oħra, bħal pereżempju l-Pjan Strateġiku għat-Teknoloġija tal-Enerġija.

                  6.

                  Ittejjeb aktar il-livell tad-dettall tal-objettivi u tal-politiki u l-miżuri tal-pjan nazzjonali integrat għall-enerġija u l-klima finali b'mod partikolari biex jiġu stabbiliti objettivi ċari, miżurabbli u li jħarsu 'l quddiem għad-dimensjoni tas-suq intern u għad-dimensjonijiet tar-riċerka, tal-innovazzjoni u tal-kompetittività; u turi sa liema punt il-pjanijiet previsti tal-esplorazzjoni tal-petroleum huma konformi mal-għanijiet ta' dekarbonizzazzjoni f'terminu itwal.

                  7.

                  Tikkomplementa r-referenzi prinċipalment kwalitattivi għal xi wħud mill-ħtiġijiet ta' investiment, nefqa u sorsi ta' finanzjament ipproġettati, b'aktar kwantifikazzjoni sabiex tikseb valutazzjoni komprensiva tal-ħtiġijiet ta' investiment globali biex jinkisbu l-objettivi, kif ukoll informazzjoni dwar is-sorsi finanzjarji nazzjonali u tal-Unjoni li jridu jiġu mmobilizzati.

                  8.

                  Telenka s-sussidji tal-enerġija kollha, inkluż b'mod partikolari għall-karburanti fossili, u l-azzjonijiet imwettqa kif ukoll il-pjanijiet biex dawn is-sussidji jibdew jiġu eliminati ftit ftit.

                  9.

                  Tikkomplementa l-analiżi tal-interazzjonijiet bil-politika dwar il-kwalità tal-arja u l-emissjonijiet fl-arja, filwaqt li tippreżenta u tikkwantifika l-impatti fuq it-tniġġis tal-arja għax-xenarji varji, tipprovdi informazzjoni ta' appoġġ, u tikkunsidra s-sinerġiji u l-effetti ta' kompromess.

                  10.

                  Tintegra aħjar l-aspetti ta' tranżizzjoni ġusta u ekwa, b'mod partikolari billi tipprovdi aktar dettalji dwar l-impatti soċjali, l-impatti fuq l-impjieg u fuq il-ħiliet tal-objettivi, tal-politiki u tal-miżuri ppjanati.

         Magħmul fi Brussell, it-18 ta' Ġunju 2019.

               Għall-Kummissjoni

            Miguel ARIAS CAÑETE

               Membru tal-Kummissjoni

         (1)  ĠU L 328, 21.12.2018, p. 1.

         (2)  SWD(2019) 268.

         (3)  Id-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (ĠU L 315, 14.11.2012, p. 1).

         (4)  SWD (2019) 1017 final.

         (5)  COM (2019) 518 final tal-5 ta' Ġunju 2019.

         (6)  SWD(2019) 268.

         (7)  SWD(2019) 268.

         (8)  Ir-Regolament (UE) 2018/842 tal-Parlament Ewropew u tal-Kunsill tat-30 ta' Mejju 2018 dwar it-tnaqqis annwali vinkolanti tal-emissjonijiet ta' gassijiet serra mill-Istati Membri mill-2021 sal-2030 li jikkontribwixxi għall-azzjoni klimatika biex jiġu onorati l-impenji li saru fil-Ftehim ta' Pariġi, u li jemenda r-Regolament (UE) Nru 525/2013 (ĠU L 156, 19.6.2018, p. 26).

         (9)  Id-Direttiva (UE) 2018/2001 tal-Parlament Ewropew u tal-Kunsill tal-11 ta' Diċembru 2018 dwar il-promozzjoni tal-użu tal-enerġija minn sorsi rinnovabbli (ĠU L 328, 21.12.2018, p. 82).


title: Rakkomandazzjoni tal-Kummissjoni tat-18 ta' Ġunju 2019 dwar l-abbozz tal-Pjan Nazzjonali Integrat għall-Enerġija u l-Klima tan-Netherlands li jkopri l-perjodu 2021–2030

text:
               3.9.2019

               MT

               Il-Ġurnal Uffiċjali tal-Unjoni Ewropea

               C 297/72

      RAKKOMANDAZZJONI TAL-KUMMISSJONI
      tat-18 ta' Ġunju 2019
      dwar l-abbozz tal-Pjan Nazzjonali Integrat għall-Enerġija u l-Klima tan-Netherlands li jkopri l-perjodu 2021–2030
      (2019/C 297/19)
      IL-KUMMISSJONI EWROPEA,
      Wara li kkunsidrat ir-Regolament (UE) 2018/1999 tal-Parlament Ewropew u tal-Kunsill tal-11 ta' Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (1), u b'mod partikolari l-Artikolu 9(2) tiegħu,
      Billi:

                  (1)

                  Skont ir-Regolament (UE) 2018/1999, kull Stat Membru huwa meħtieġ jippreżenta lill-Kummissjoni abbozz tal-pjan nazzjonali integrat għall-enerġija u l-klima tiegħu li jkopri l-perjodu mill-2021 sal-2030 skont l-Artikolu 3(1) u l-Anness I ta' dak ir-Regolament. L-ewwel abbozzi tal-pjanijiet nazzjonali integrati għall-enerġija u l-klima kellhom jiġu ppreżentati sal-31 ta' Diċembru 2018.

                  (2)

                  In-Netherlands ippreżentaw l-abbozz tal-pjan nazzjonali integrat għall-enerġija u l-klima tagħhom fl-20 ta' Diċembru 2018. Il-preżentazzjoni ta' dan l-abbozz tal-pjan tirrappreżenta l-bażi u l-ewwel pass tal-proċess iterattiv bejn il-Kummissjoni u l-Istati Membri għall-finalizzazzjoni tal-pjanijiet nazzjonali integrati għall-enerġija u l-klima u l-implimentazzjoni sussegwenti tagħhom.

                  (3)

                  Skont ir-Regolament (UE) 2018/1999, il-Kummissjoni hija meħtieġa tivvaluta l-abbozzi tal-pjanijiet nazzjonali integrati għall-enerġija u l-klima. Il-Kummissjoni wettqet valutazzjoni komprensiva tal-abbozz tal-pjan nazzjonali integrat għall-enerġija u l-klima tan-Netherlands, filwaqt li qieset l-elementi rilevanti tar-Regolament (UE) 2018/1999. Din il-valutazzjoni (2) hija ppubblikata flimkien ma' din ir-rakkomandazzjoni. Ir-rakkomandazzjonijiet li ġejjin huma bbażati fuq dik il-valutazzjoni.

                  (4)

                  B'mod partikolari, ir-rakkomandazzjonijiet tal-Kummissjoni jistgħu jindirizzaw (i) il-livell ta' ambizzjoni tal-objettivi, tal-miri u tal-kontributi bil-ħsieb li jinkisbu b'mod kollettiv l-objettivi tal-Unjoni tal-Enerġija u, b'mod partikolari, il-miri tal-Unjoni għall-2030 għall-enerġija rinnovabbli u għall-effiċjenza fl-enerġija kif ukoll il-livell tal-interkonnettività tal-elettriku li l-Istat Membru qed jimmira li jlaħħaq sal-2030; (ii) il-politiki u l-miżuri b'rabta mal-objettivi fil-livell tal-Istati Membri u tal-Unjoni u politiki u miżuri oħrajn ta' rilevanza transfruntiera potenzjali; (iii) kwalunkwe politiki u miżuri addizzjonali li jistgħu jkunu meħtieġa fil-pjanijiet nazzjonali integrati għall-enerġija u l-klima; (iv) l-interazzjonijiet bejn il-politiki eżistenti u ppjanati u l-konsistenza tagħhom u l-miżuri inklużi fil-pjan nazzjonali integrat għall-enerġija u l-klima f'dimensjoni waħda u fost dimensjonijiet differenti tal-Unjoni tal-Enerġija.

                  (5)

                  Waqt li kienet qed tiżviluppa r-rakkomandazzjonijiet tagħha, il-Kummissjoni qieset, minn naħa, il-ħtieġa li jingħaddu flimkien ċerti kontributi ppjanati kkwantifikati tal-Istati Membri kollha sabiex tiġi vvalutata l-ambizzjoni fil-livell tal-Unjoni, u, min-naħa l-oħra, il-ħtieġa li jiġi pprovdut ħin xieraq għall-Istat Membru kkonċernat biex iqis ir-rakkomandazzjonijiet tal-Kummissjoni qabel ma jiffinalizza l-pjan nazzjonali tiegħu.

                  (6)

                  Ir-rakkomandazzjonijiet tal-Kummissjoni fir-rigward tal-ambizzjonijiet rinnovabbli tal-Istati Membri huma bbażati fuq formula stabbilita fl-Anness II tar-Regolament (UE) 2018/1999 li hija bbażata fuq kriterji oġġettivi.

                  (7)

                  Fir-rigward tal-effiċjenza fl-enerġija, ir-rakkomandazzjonijiet tal-Kummissjoni huma bbażati fuq il-valutazzjoni tal-livell ta' ambizzjoni nazzjonali ppreżentat fl-abbozz tal-pjan nazzjonali integrat għall-enerġija u l-klima, imqabbel mal-livell kollettiv tal-isforzi meħtieġa biex jintlaħqu l-miri tal-Unjoni, filwaqt li titqies l-informazzjoni pprovduta dwar iċ-ċirkustanzi nazzjonali speċifiċi, fejn ikun rilevanti. Il-kontributi nazzjonali finali fil-qasam tal-effiċjenza fl-enerġija jenħtieġ li jirriflettu l-potenzjal kosteffettiv għall-iffrankar tal-enerġija u li jiġu appoġġati bi strateġija soda ta' rinnovazzjoni tal-bini fit-tul u miżuri għall-implimentazzjoni tal-obbligu tal-iffrankar tal-enerġija li jirriżulta mill-Artikolu 7 tad-Direttiva 2012/27/UE tal-Parlament Ewropew u tal-Kunsill (3). Jenħtieġ li l-Istati Membri juru wkoll li jkunu qiesu kif xieraq il-prinċipju “l-Effiċjenza Enerġetika tiġi l-Ewwel”, billi b'mod partikolari jispjegaw kif l-effiċjenza fl-enerġija tikkontribwixxi għall-ilħuq kosteffettiv tal-għanijiet nazzjonali ta' ekonomija kompetittiva b'livell baxx ta' emissjonijiet ta' karbonju, għas-sigurtà tal-provvista tal-enerġija u għall-indirizzar tal-prekarjetà enerġetika.

                  (8)

                  Ir-Regolament dwar il-Governanza jeħtieġ li l-Istati Membri jipprovdu stampa ġenerali tal-investiment meħtieġ biex jintlaħqu l-objettivi, il-miri u l-kontributi stabbiliti fil-pjan nazzjonali integrat għall-enerġija u l-klima, kif ukoll valutazzjoni ġenerali dwar is-sorsi ta' dak l-investiment. Il-pjanijiet nazzjonali integrati għall-enerġija u l-klima jenħtieġ li jiżguraw it-trasparenza u l-prevedibbiltà tal-politiki u tal-miżuri nazzjonali sabiex tiġi żgurata ċ-ċertezza tal-investiment.

                  (9)

                  B'mod parallel, bħala parti miċ-ċiklu tas-Semestru Ewropew 2018-2019, il-Kummissjoni ffukat ħafna fuq il-ħtiġijiet ta' investiment tal-Istati Membri b'rabta mal-enerġija u mal-klima. Dan huwa rifless fir-Rapport tal-Pajjiż tal-2019 għan-Netherlands (4) u fir-rakkomandazzjoni tal-Kummissjoni għal Rakkomandazzjoni tal-Kunsill lin-Netherlands (5), bħala parti mill-proċess tas-Semestru Ewropew. Il-Kummissjoni qieset l-aktar sejbiet u rakkomandazzjonijiet reċenti tas-Semestru Ewropew fil-valutazzjoni tagħha tal-abbozzi tal-pjanijiet nazzjonali integrati għall-enerġija u l-klima. Ir-rakkomandazzjonijiet tal-Kummissjoni huma komplementari għall-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew. Jenħtieġ ukoll li l-Istati Membri jiżguraw li l-pjanijiet nazzjonali integrati għall-enerġija u l-klima jqisu l-aktar rakkomandazzjonijiet reċenti speċifiċi għal kull pajjiż maħruġa fil-kuntest tas-Semestru Ewropew.

                  (10)

                  Barra minn hekk, ir-Regolament dwar il-Governanza jeħtieġ li kull Stat Membru iqis kif xieraq kull rakkomandazzjoni mill-Kummissjoni għall-abbozz tal-pjan nazzjonali integrat għall-enerġija u l-klima tiegħu li jrid jiġi ppreżentat fil-31 ta' Diċembru 2019 u, jekk l-Istat Membru kkonċernat ma jindirizzax rakkomandazzjoni jew parti sostanzjali tagħha, dak l-Istat Membru jenħtieġ li jipprovdi r-raġunijiet tiegħu u jippubblikahom.

                  (11)

                  Fejn applikabbli, jenħtieġ li l-Istati Membri jirrapportaw l-istess data fil-pjanijiet nazzjonali integrati għall-enerġija u l-klima u fl-aġġornamenti fis-snin sussegwenti bħalma jirrapportaw lill-Eurostat jew lill-Aġenzija Ewropea għall-Ambjent. L-użu tal-istess sors, u meta tkun disponibbli, tal-istatistika Ewropea, huwa wkoll essenzjali għall-kalkolu tal-linja bażi għall-immudellar u għall-projezzjonijiet. L-użu tal-istatistika Ewropea jippermetti komparabbiltà aħjar tad-data u tal-projezzjonijiet użati fil-pjanijiet nazzjonali integrati għall-enerġija u l-klima.

                  (12)

                  L-elementi kollha tal-Anness I tar-Regolament (UE) 2018/1999 iridu jiġu inklużi fil-pjan nazzjonali integrat għall-enerġija u l-klima finali. F'dan il-kuntest, jenħtieġ li jiġu vvalutati l-impatti makroekonomiċi u, sa fejn ikun possibbli, l-impatti fuq is-saħħa, l-ambjent, l-impjieg u l-edukazzjoni, il-ħiliet u l-impatti soċjali tal-politiki u tal-miżuri ppjanati. Il-pubbliku u partijiet ikkonċernati oħra jridu jkunu involuti fit-tħejjija tal-pjan nazzjonali integrat għall-enerġija u l-klima finali. Dawn l-elementi u elementi oħrajn huma deskritti fid-dettall fid-dokument ta' ħidma tal-persunal ippubblikat flimkien ma' din ir-Rakkomandazzjoni (6).

                  (13)

                  L-abbozz tal-pjan huwa bbażat prinċipalment fuq il-politika eżistenti tan-Netherlands, b'mod partikolari l-Ftehim ta' Koalizzjoni tal-2017 u l-Ftehim dwar l-Enerġija tal-2013 (Energieakkoord). Jenħtieġ li jiġu indirizzati bosta elementi fid-dimensjonijiet kollha tal-Unjoni tal-Enerġija, relatati mal-livell ta' ambizzjoni propost u l-politiki u l-miżuri ta' akkumpanjament, kif ukoll mal-valutazzjoni tal-impatt assoċjat. Hija meħtieġa attenzjoni speċifika fuq il-ġestjoni tal-interkonnessjonijiet bejn id-dimensjonijiet tad-dekarbonizzazzjoni u tal-effiċjenza fl-enerġija u d-dimensjonijiet l-oħra, b'mod partikolari billi jiġu ppreżentati objettivi aktar konkreti u kwantifikabbli relatati mas-sigurtà tal-enerġija, mas-suq intern u mar-riċerka, l-innovazzjoni u l-kompetittività, u kif dawn se jappoġġaw il-kisba tal-ambizzjonijiet tad-dekarbonizzazzjoni, tas-sorsi ta' enerġija rinnovabbli u tal-effiċjenza fl-enerġija. Jenħtieġ li jiġi spjegat aħjar kif tqies il-prinċipju “l-Effiċjenza Enerġetika tiġi l-Ewwel”. B'mod simili, l-objettivi fid-dimensjoni tar-riċerka, tal-innovazzjoni u tal-kompetittività jridu jappoġġaw l-isforzi ppjanati għad-dimensjonijiet l-oħra tal-Unjoni tal-Enerġija.

                  (14)

                  Il-pjan nazzjonali integrat għall-enerġija u l-klima finali jista' jibbenefika jekk jiġu spjegati aħjar l-aspetti dwar il-kompetittività, biex jiġi kopert b'mod speċifiku s-settur tat-teknoloġiji b'livell baxx ta' emissjonijiet tal-karbonju, inkluż għad-dekarbonizzazzjoni tas-setturi industrijali intensivi fl-użu tal-enerġija u tal-karbonju. Objettivi miżurabbli għall-ġejjieni definiti abbażi ta' dan jistgħu jkunu ta' benefiċċju, flimkien ma' politiki u miżuri biex dawn jinkisbu, filwaqt li jsiru konnessjonijiet xierqa mal-politika dwar l-intrapriżi u l-industrija.

                  (15)

                  Ir-rakkomandazzjonijiet tal-Kummissjoni lin-Netherlands huma appoġġati mill-valutazzjoni tal-abbozz tal-pjan nazzjonali integrat għall-enerġija u l-klima tan-Netherlands li huwa ppubblikat flimkien ma' din ir-Rakkomandazzjoni (7).

            B'DIN TIRRAKKOMANDA LIN-NETHERLANDS JIEĦDU AZZJONI BIEX:

                  1.

                  Jirfdu l-livell ta' ambizzjoni apprezzat ta' sehem ta' enerġija rinnovabbli ta' 27-35 % għall-2030 bħala l-kontribut tan-Netherlands għall-mira tal-Unjoni għall-2030 għall-enerġija rinnovabbli permezz ta' politiki u miżuri dettaljati u kwantifikati li huma konformi mal-obbligi tad-Direttiva (UE) 2018/2001 tal-Parlament Ewropew u tal-Kunsill (8), b'mod li jippermetti kisba fil-ħin u kosteffettiva ta' dan il-kontribut. Jinkludu trajettorja indikattiva li tilħaq il-punti ta' referenza kollha skont l-Artikolu 4(a)(2) tar-Regolament (UE) 2018/1999. Jiżguraw li l-mira tal-enerġija rinnovabbli għall-2020 stabbilita fl-Anness I tad-Direttiva 2009/28/KE tal-Parlament Ewropew u tal-Kunsill (9) tiġi ssodisfata bis-sħiħ u tinżamm bħala linja bażi mill-2021 'il quddiem u jispjegaw kif għandhom l-intenzjoni jissodisfaw u jżommu sehem bħal dan tal-linja bażi. Jipproponu trajettorji u miżuri korrispondenti fis-settur tat-tisħin u tat-tkessiħ u fis-settur tat-trasport sabiex jilħqu l-mira indikattiva inkluża fl-Artikolu 23 tad-Direttiva (UE) 2018/2001 u l-mira tat-trasport fl-Artikolu 25 tad-Direttiva (UE) 2018/2001. Jipprovdu aktar dettalji dwar is-simplifikazzjoni tal-proċeduri amministrattivi u dwar il-qafas ta' abilitazzjoni għall-awtokonsum rinnovabbli u għall-komunitajiet tal-enerġija rinnovabbli, f'konformità mal-Artikoli 21 u 22 tad-Direttiva (UE) 2018/2001.

                  2.

                  Jirrieżaminaw il-kontribut tagħhom tal-konsum tal-enerġija finali fid-dawl tal-ħtieġa li jiżdied il-livell tal-isforzi biex tintlaħaq il-mira tal-effiċjenza fl-enerġija tal-Unjoni tal-2030 u jidentifikaw politiki u miżuri addizzjonali li jistgħu jirriżultaw f'aktar iffrankar enerġetiku sal-2030. Jelenkaw politiki u miżuri addizzjonali flimkien ma' dawk li diġà huma fis-seħħ biex jinkisbu l-miri tal-effiċjenza fl-enerġija tan-Netherlands għall-2020. L-impatt mistenni f'termini ta' ffrankar enerġetiku, il-perjodu ta' implimentazzjoni tagħhom u s-setturi mmirati huma meħtieġa fil-pjan nazzjonali integrat għall-enerġija u l-klima finali. Ikomplu l-isforzi fir-rigward tal-iskemi tal-obbligu tal-iffrankar enerġetiku lil hinn mill-2020, filwaqt li jqisu li l-obbligu tal-iffrankar enerġetiku fl-2021-2030 huwa aktar ambizzjuż minn dak ta' bħalissa.

                  3.

                  Jispeċifikaw il-miżuri li jappoġġaw l-objettivi tas-sigurtà tal-enerġija dwar id-diversifikazzjoni u t-tnaqqis tad-dipendenza enerġetika, inkluż il-miżuri li jiżguraw il-flessibbiltà u l-adegwatezza tal-ġenerazzjoni tal-elettriku fid-dawl tal-mira ambizzjuża għas-sorsi ta' enerġija rinnovabbli.

                  4.

                  Jikkjarifikaw l-objettivi nazzjonali u l-miri ta' finanzjament fir-riċerka, fl-innovazzjoni u fil-kompetittività, speċifikament relatati mal-Unjoni tal-Enerġija, li jridu jinkisbu bejn l-2021 u l-2030, sabiex ikunu miżurabbli faċilment u jkunu adattati biex jappoġġaw l-implimentazzjoni tal-miri fid-dimensjonijiet l-oħra tal-pjan nazzjonali integrat għall-enerġija u l-klima. Jappoġġaw it-tali objettivi b'politiki u miżuri speċifiċi u xierqa, inkluż dawk li jridu jiġu żviluppati b'kooperazzjoni ma' Stati Membri oħra, bħal pereżempju l-Pjan Strateġiku għat-Teknoloġija tal-Enerġija.

                  5.

                  Jintensifikaw l-arranġamenti ta' kooperazzjoni reġjonali eċċellenti fi ħdan il-Forum tal-Enerġija Pentalaterali abbażi tad-dikjarazzjoni politika tal-4 ta' Marzu 2019 sabiex jestendu din il-kooperazzjoni reġjonali biex tibda tinkludi b'mod speċifiku l-iżvilupp u l-monitoraġġ tal-pjanijiet nazzjonali għall-enerġija u l-klima b'mod partikolari fir-rigward tal-kwistjonijiet rilevanti għall-kooperazzjoni transfruntiera.

                  6.

                  Jipprovdu stampa ġenerali dwar l-investiment li għandhom bżonn biex jilħqu l-objettivi tagħhom għall-enerġija u għall-klima, u valutazzjoni ġenerali tas-sorsi ta' dak l-investiment, inkluż finanzjament xieraq fil-livell nazzjonali u reġjonali.

                  7.

                  Jelenkaw is-sussidji tal-enerġija kollha, inkluż b'mod partikolari għall-karburanti fossili, u l-azzjonijiet imwettqa kif ukoll il-pjanijiet biex dawn is-sussidji jibdew jiġu eliminati ftit ftit.

                  8.

                  Jikkomplementaw l-analiżi tal-interazzjonijiet mal-politika dwar il-kwalità tal-arja u l-emissjonijiet fl-arja b'aktar informazzjoni kwantitattiva, mill-inqas billi jinkludu l-informazzjoni meħtieġa dwar l-emissjonijiet projettati ta' sustanzi li jniġġsu fl-arja fil-politiki u l-miżuri ppjanati.

                  9.

                  Jintegraw aħjar l-aspetti ta' tranżizzjoni ġusta u ekwa, b'mod partikolari billi jipprovdu aktar dettalji dwar l-impatti soċjali, l-impatti fuq l-impjieg u fuq il-ħiliet tal-objettivi, tal-politiki u tal-miżuri ppjanati. Jinkludu valutazzjoni dedikata tal-kwistjonijiet dwar il-prekarjetà enerġetika, flimkien mal-objettivi relatati jew il-politiki jew il-miżuri speċifiċi, kif meħtieġ mir-Regolament (UE) 2018/1999.

         Magħmul fi Brussell, it-18 ta' Ġunju 2019.

               Għall-Kummissjoni

            Miguel ARIAS CAÑETE

               Membru tal-Kummissjoni

         (1)  ĠU L 328, 21.12.2018, p. 1.

         (2)  SWD(2019) 227.

         (3)  Id-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (ĠU L 315, 14.11.2012, p. 1).

         (4)  SWD (2019) 1018 final.

         (5)  COM (2019) 519 final tal-5 ta' Ġunju 2019.

         (6)  SWD(2019) 227.

         (7)  SWD(2019) 227.

         (8)  Id-Direttiva (UE) 2018/2001 tal-Parlament Ewropew u tal-Kunsill tal-11 ta' Diċembru 2018 dwar il-promozzjoni tal-użu tal-enerġija minn sorsi rinnovabbli (ĠU L 328, 21.12.2018, p. 82).

         (9)  Id-Direttiva 2009/28/KE tal-Parlament Ewropew u tal-Kunsill tat-23 ta' April 2009 dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE (ĠU L 140, 5.6.2009, p. 16).